
1. ҚҰРЫЛТАЙ ДЕПУТАТТАРЫНЫҢ САЙЛАУЫН 
ҰЙЫМДАСТЫРУ МЕН ӨТКІЗУДІҢ ЕРЕКШЕЛІКТЕРІ


1.1	ҚАЗАҚСТАН РЕСПУБЛИКАСЫНДАҒЫ САЙЛАУ ПРОЦЕСІ. ҚҰРЫЛТАЙ ДЕПУТАТТАРЫНЫҢ САЙЛАУЫН ТАҒАЙЫНДАУДЫҢ ҚҰҚЫҚТЫҚ НЕГІЗДЕРІ

Қазақстан Республикасының Құрылтайы – заң шығару билігiн жүзеге асыратын Қазақстан Республикасының жоғары өкiлдi органы болып табылады.
Қазақстан Республикасының Құрылтайы бір палаталы болып табылады. 
Құрылтай біртұтас жалпыұлттық сайлау округінің аумағы бойынша пропорциялы өкілдік жүйе негізінде «Қазақстан Республикасындағы сайлау туралы» Конституциялық заңда (одан әрі - Конституциялық заң) белгіленген тәртіппен бес жыл мерзімге сайланатын 145 депутаттан тұрады. 
Құрылтай депутаттары жалпыға бірдей, тең жəне төте сайлау құқығы негізінде жасырын дауыс беру арқылы сайланады.
Саяси партиялар адамдарды партиялық тізімге орналастыру тәртібін дербес айқындайды. 
Бірінші шақырылымдағы Құрылтай депутаттарының сайлауы — елдің жаңартылған конституциялық жүйесіне сәйкес өткізілетін алғашқы сайлау. 
Сайлау процесі оның тұтастығын және сайлау нәтижелерінің заңдылығын қамтамасыз ететін Конституциялық заңмен белгіленген кезеңдердің жиынтығын қамтиды.



Құрылтай депутаттары сайлауын тағайындау

Сайлауды тағайындау – дауыс беру күнін белгілеуді көздейтін сайлау процесінің бастапқы сатысы.
2026 жылғы 15 наурызда қабылданған Қазақстан Республикасы Конституциясының қорытынды және өтпелі ережелеріне сәйкес (95-баптың 1-тармағы), 1995 жылғы 30 тамыздағы Қазақстан Республикасының Конституциясына сәйкес қалыптастырылған Қазақстан Республикасының Парламенті өз өкілеттігін 2026 жылғы 1 шілдеден бастап тоқтатты.
Қазақстан Республикасы Президентінің 2026 жылғы 1 шілдедегі № 1338  Жарлығымен Қазақстан Республикасы Құрылтайы депутаттарының сайлауы 2026 жылғы 23 тамызға тағайындалды. 
Сайлауға дайындықты және оны өткізуді ұйымдастыру Қазақстан Республикасының Орталық сайлау комиссиясына жүктелді. Қазақстан Республикасының Үкіметіне, астананың, облыстардың, республикалық маңызы бар қалалардың әкімдеріне сайлауды ұйымдастырушылық, материалдық-техникалық және қаржылық қамтамасыз ету жөніндегі барлық қажетті шараларды кідіріссіз қабылдау тапсырылды.
Қазақстан Республикасы Президентінің 2026 жылғы 1 шілдедегі № 1338 Жарлығын жүзеге асыру аясында Орталық сайлау комиссиясының бірінші отырысында 2026 жылғы 1 шілдедегі № 26/41 қаулысымен 2026 жылғы 23 тамызға тағайындалған ҚР Құрултайы депутаттарының сайлауын дайындау мен өткізу жөніндегі негізгі іс-шаралардың күнтізбелік жоспары бекітілді. Сонымен қатар, ОСК-ның № 26/52 қаулысымен Сайлау комиссияларының мүшелерін және сайлау процесінің басқа да қатысушыларын оқытуды ұйымдастыру жоспары бекітілді.








Құрылтай депуттарының сайлауы бойынша сайлау комиссияларының өкілеттіктері
	ОРТАЛЫҚ САЙЛАУ КОМИССИЯСЫ



	Құрылтай депутаттарының сайлауын әзiрлеу мен өткiзудi ұйымдастырады

	
	Құрылтай депутаттарын сайлау жөніндегі сайлау комиссияларына басшылықты жүзеге асырады

	
	сайлау комиссияларының шешiмдерi мен әрекеттерiне (әрекетсiздігіне) арыздар мен шағымдарды қарайды; сайлау туралы заңнаманы түсіндіруді ұйымдастырады

	
	сайлауды әзiрлеу мен өткiзуге байланысты мәселелер бойынша мемлекеттiк органдар мен ұйымдардың есебiн, сондай-ақ сайлау туралы заңдардың сақталуы мәселелерi бойынша қоғамдық бiрлестiктер органдарының хабарламасын тыңдауға хақылы

	
	республикалық бюджет қаражатын астананың, облыстардың және республикалық маңызы бар қалалардың сайлау комиссиялары арасында бөледі

	
	саяси партияларды Құрылтай депутаттарын сайлауға қатысуға жіберу туралы мәселені қарайды

	
	Құрылтай депутаттарын сайлау жөнiндегі дауыс беруге арналған бюллетеньнiң нысаны мен мәтiнiн белгілейді; Құрылтай депутаттарын сайлау жөнiндегi сайлау бюллетеньдерiн дайындауды қамтамасыз етедi

	
	сайлау алдындағы үгітті жүзеге асыру және Қазақстан Республикасының Құрылтайы депутаттарының сайлауын ақпараттық қамтамасыз ету тәртiбiн айқындайды

	
	жарғылық қызметіне сайлауды байқау жөніндегі қызметті жүзеге асыру жататын республикалық қоғамдық бірлестіктер мен коммерциялық емес ұйымдарды аккредиттеуді жүзеге асырады

	
	 Құрылтай депутаттарын сайлау қорытындыларын шығарады, сайланған Құрылтай депутаттарын тiркейдi, бұл туралы бұқаралық ақпарат құралдарында хабар жариялайды  

	
	Конституциялық заңда көзделген жағдайларда жекелеген сайлау учаскелеріндегі немесе әкімшілік-аумақтық бірліктердегі Президенттің, Құрылтай депутаттарының сайлауын өткізуді жарамсыз деп таниды

	АУМАҚТЫҚ САЙЛАУ КОМИССИЯСЫ


	Құрылтай депутаттарының сайлауын әзiрлеу мен өткiзудi ұйымдастырады

	
	сайлау науқанын өткізу үшін бөлінген  республикалық бюджет қаражатын төмен тұрған аумақтық сайлау комиссиялары арасында бөледі

	
	сайлаушылар және сайлау учаскелерінің шекаралары туралы мәліметтердің өзектілігі мен анықтығын, дауыс беруге арналған сайлаушылар тізімдерінің уақтылы әрі дұрыс жасалуын және олардың барша жұрттың танысуы үшін ұсынылуын бақылайды

	
	партиялық тізімдерін ұсынған саяси партиялардың сенім білдірген адамдарын тіркейді, оларға тиісті куәліктер береді

	
	жарғылық қызметіне сайлауды байқау жөніндегі қызметті жүзеге асыру жататын өңірлік және жергілікті қоғамдық бірлестіктер мен коммерциялық емес ұйымдарды аккредиттеуді жүзеге асырады

	
	тиісті әкімшілік-аумақтық бірліктегі сайлау учаскелері бойынша дауыс беру нәтижелерiн белгiлейдi, мәслихаттар депутаттарын, әкімді сайлау қорытындыларын шығарады, сайлау қорытындыларын шығару үшiн жоғары тұрған сайлау комиссиясына тиiстi сайлау учаскелерi бойынша дауыстарды санау хаттамаларын ұсынады

	УЧАСКЕЛIК САЙЛАУ КОМИССИЯСЫ
	азаматтарды сайлаушылардың тiзiмiмен таныстырады, тiзiмдердегi қателiктер мен жаңсақтықтар туралы арыздарды қарайды және оған тиiстi өзгерiстер енгiзу туралы мәселелердi шешедi

	
	сайлаушыларды дауыс беру күнi, уақыты және орны туралы хабарландырады 

	
	дауыс беруге арналған үй-жай дайындайды, кабиналар мен жәшiктердiң болуын қамтамасыз етедi 

	
	сайлау күнi сайлау учаскесiнде дауыс берiлуiн ұйымдастырады 

	
	дауыс санауды жүргiзедi және учаскедегi дауыс беру нәтижелерiн анықтайды

	
	дауыс берудi әзiрлеу мен ұйымдастыру мәселелерi жөнiндегi арыздар мен шағымдарды қарайды және солар бойынша шешiмдер қабылдайды 




1.2 ҚҰРЫЛТАЙ ДЕПУТАТТЫҒЫНА КАНДИДАТТАР ҰСЫНУ ЖӘНЕ ТІРКЕУ ТӘРТІБІ  

Сайлау процесінің келесі кезеңі – саяси партиялардың партиялық тізімдерді ұсынуы және партиялық тізімдерді тіркеу. Бұл кезең сайлаудың ең маңызды демократиялық қағидаттарының бірі – баламалылық қағидатын қамтамасыз етеді, яғни сайлауға бірнеше саяси партиялардың міндетті түрде қатысуын көздейді. 

[bookmark: SUB710500][bookmark: SUB710600][bookmark: SUB700000]Құрылтай депутаттығына кандидатқа қойылатын талаптар (ҚР Конституциясының 54-бабы, 3-тармағы):
· Қазақстан Республикасының азаматығы, оның аумағында соңғы он жыл бойы тұрақты тұруы;
· жасы жиырма 25-ке толған;
Мыналар:
1) сот әрекетке қабілетсіз деп таныған Қазақстан Республикасы азаматты;
2) сотталғандығы заңда белгіленген тәртіппен жойылмаған немесе алынбаған Қазақстан Республикасы азаматы;
3) сыбайлас жемқорлық қылмыс немесе сыбайлас жемқорлық құқық бұзушылық жасауға қатысты кінәсін сот заңда белгіленген тәртіппен таныған Қазақстан Республикасы азаматы Қазақстан Республикасы Құрылтайының депутаттығына кандидат бола алмайды (Конституцияның 35-бабы, Конституциялық заңның 4-бабы). 

[bookmark: SUB850500][bookmark: SUB860000][bookmark: SUB870000][bookmark: SUB87020100][bookmark: SUB87020200][bookmark: SUB870302][bookmark: SUB870600][bookmark: SUB870700][bookmark: SUB870800]Құрылтай депутаттығына кандидаттар ұсыну 
Құрылтай депутаттығына кандидаттар ұсыну құқығы заңнамада белгіленген тәртіппен тіркелген саяси партияларға тиесілі.

Құрылтай депутаттығына кандидаттарды тіркеу
Саяси партиялар ұсынған партиялық тізімдерді тіркеуді Орталық сайлау комиссиясы жүзеге асырады. 
Тіркеуге бір саяси партиядан оған саяси партиялар арасында бөлінетін депутаттық мандаттардың белгіленген санының отыз процентінен аспайтын адамдар саны енгізілген бір ғана тізім жіберіледі.
Партиялық тізімде үш санат өкілдерінің: әйелдердің, жастардың, мүгедектігі бар адамдарың саны жиынтығында, оған енгізілген адамдардың жалпы санының кемінде отыз пайызын құрауға тиіс.

Орталық сайлау комиссиясы:
- партиялық тізімдер тіркелгеннен кейінгі оныншы күннен кешіктірмей бұқаралық ақпарат құралдарында саяси партияның атауын және партиялық тізімге енгізілген адамдардың санын, сондай-ақ партиялық тізімге енгізілген әрбір адамның тегін, атын, әкесінің атын (жеке басын куәландыратын құжатта көрсетілген болса), туған жылын, атқаратын қызметін (жұмысын), жұмыс орны мен тұрғылықты жерін көрсете отырып, тіркелгені туралы хабар жариялайды;
- тіркеу кезінде кандидаттарға тиісті куәліктер береді.

	Орталық сайлау комиссиясы

	 Мынадай:
- саяси партия партиялық тізімді ұсыну ережелерін бұзған, тіркеу үшін қажетті құжаттарды ұсынбаған;
- партиялық тізімді ұсынған саяси партия, ол ұсынған кандидаттар, оның сенім білдірген адамдары сайлау алдындағы үгітті тіркелу мерзімі аяқталғанға дейін жүргізген;
- тұтас партиялық тізімнің елу процентінен астамын құрайтын адамдар партиялық тізімнен шыққан;
- партиялық тізімді ұсынған саяси партияның немесе оның сенім білдірген адамдарының партиялық тізімді ұсынған басқа саяси партияның немесе партиялық тізімге енгізілген адамның ар-намысы мен қадір-қасиетіне нұқсан келтіретін, оның іскерлік беделін түсіретін жалған мәліметтерді тарату фактісін сот анықтаған;
- партиялық тізімді ұсынған саяси партияның немесе оның сенім білдірген адамдарының сайлаушыларды сатып алу фактілерін сот анықтаған жағдайларда партиялық тізімді тіркеуден бас тартады немесе оны тіркеу туралы шешімнің күшін жояды.
Дауыс беретін күнге екі күн қалғанда партиялық тізімді тіркеу туралы шешімнің күшін жоюға немесе бұрын тіркеуден шығарылған партиялық тізімді қалпына келтіруге жол берілмейді.

	Мынадай:
- партиялық тізімге енгізілген адам Қазақстан Республикасының Конституциясында және Конституциялық заңда кандидатқа қойылатын талаптарға сай келмеген;
- партиялық тізімге енгізілген адамның өзінің сайлау алдындағы науқанында лауазымдық немесе қызмет жағдайын пайдаланған;
- партиялық тізімге енгізілген адам сайлау алдындағы үгітті партиялық тізімді тіркеу мерзімі аяқталғанға дейін жүргізген;
 - партиялық тізімге енгізілген адамның партиялық тізімді ұсынған саяси партияның кандидатының немесе партиялық тізімге енгізілген басқа адамның ар-намысы мен қадір-қасиетіне нұқсан келтіретін, олардың іскерлік беделін түсіретін жалған мәліметтерді тарату фактісін сот анықтаған;
- ҚР сыбайлас жемқорлыққа қарсы іс-қимыл туралы заңнамасына сәйкес, партиялық тізімге енгізілген адам мен оның зайыбы (жұбайы) декларациялаған активтері мен міндеттемелері туралы мәліметтердің анық еместігі анықталған;
- партиялық тізімге енгізілген адамның немесе оның сенім білдірген адамдарының сайлаушыларды сатып алу фактілерін сот анықтаған жағдайларда партиялық тізімге енгізілген адамды осы тізімнен шығару туралы шешім қабылдайды.
Партиялық тізімге енгізілген адамды дауыс беретін күнге екі күн қалғанда шығару туралы шешім қабылдауға жол берілмейді

Партиялық тізімді тіркеуден бас тартуға немесе тіркеу туралы шешімнің күшін жоюға жеті күн мерзімде Орталық сайлау комиссиясына және (немесе) Жоғарғы Сотқа шағым жасалуы мүмкін. Бұл ретте, Орталық сайлау комиссиясы немесе Жоғарғы Сот шағым берілген күннен бастап жеті күн мерзімде шағым бойынша шешім шығарады.

1.3. ҚҰРЫЛТАЙ ДЕПУТАТТАРЫНЫҢ САЙЛАУЫН ҚАРЖЫЛАНДЫРУ

Сайлауды қаржыландыру — сайлауды дайындау мен өткізуді материалдық, қаржылай бағалауға келетін түрде қамтамасыз етуге бағытталған әрекеттер.

Сайлауды мемлекеттік қаржыландыру. Құрылтай депутаттарының сайлауы республикалық бюджет қаражатынан жергілікті атқарушы органдардың осы мақсаттарға арнап ашылған шоттары арқылы қаржыландырылады. Бұл шоттарға республикалық бюджеттен түсетін бюджет қаражатына иелік етуді аумақтық сайлау комиссиялары жүзеге асырады. Қаржыландыру тәртібi Қазақстан Республикасының бюджеттік заңнамасында белгіленеді.
Республикалық бюджет қаражатынан:
1) сайлау комиссияларын ұйымдастыру мен оның қызметiне, үй-жайды жалға алуға, iссапар шығыстарына, консультанттарға, сарапшыларға, лингвистикалық комиссияның мүшелерiне, электронды сайлау жүйелерінің пайдаланылуын қамтамасыз ететін мамандарға еңбек ақы төлеуге;
2) сайлау комиссиясының үй-жайы мен дауыс беруге арналған үй-жайда орналастырылатын партиялық тізімдерін ұсынған саяси партиялар туралы ақпараттық плакаттарды дайындауға жұмсаған шығындары жабылады.
Сайлауға дайындық және оны өткізу кезеңінде сайлауға дайындыққа және оны өткізуге арналған тауарларды, жұмыстар мен көрсетілетін қызметтерді алуға байланысты сатып алуға Қазақстан Республикасының мемлекеттік сатып алу туралы заңнамасы қолданылмайды.
Сайлауға дайындық және оны өткізу кезеңінде сайлауға дайындыққа және оны өткізуге арналған тауарларды, жұмыстар мен көрсетілетін қызметтерді алуға байланысты сатып алу Орталық сайлау комиссиясы айқындайтын тәртіппен жүзеге асырылады (ҚР ОСК «Сайлауды, референдумды әзірлеу мен өткізу кезеңінде сайлау комиссияларын ұйымдастыру және қызметі үшін қажетті тауарларды, жұмыстарды және көрсетілетін қызметтерді сатып алу қағидаларын бекіту туралы» 2023 жылғы 9 қаңтардағы № 8/659 қаулысы). 
Халықаралық ұйымдар мен халықаралық қоғамдық бiрлестiктер, шетелдiк мемлекеттiк органдар, шетелдік заңды тұлғалар мен шетел азаматтары, сондай-ақ азаматтығы жоқ адамдар тарапынан Қазақстан Республикасындағы сайлауды қаржыландыруға, олардың қандай да болмасын тiкелей немесе жанама түрде Қазақстан Республикасындағы сайлаумен байланысты іс-шараларды қаржыландыруға және өзгедей қамтамасыз етуге қатысуына тыйым салынады.


Сайлауды мемлекеттік емес қаржыландыру

Партиялық тізімдерін ұсынған саяси партиялардың сайлау алдындағы үгiтi Конституциялық заңда белгiленген тәртiппен құрылатын сайлау қорларының қаражатынан қаржыландырылуы мүмкін.

заңдағы новелла
	Партиялық тізімдерін ұсынған саяси партиялардың сайлау қорларынан басқа қаржыландыруды тартуына немесе өзге де материалдық көмекті қабылдауына тыйым салынады. 



Сайлау қорының қаражатына иелiк ету құқығы тек қана партиялық тiзiмдердi ұсынған саяси партияларға берiледi. 
Сайлау қорларының қаражаты есебiнен:
1) бұқаралық ақпарат құралдарында, онлайн-платформалардға шығуға;
2) сайлау алдындағы жария іс-шараларды, сайлау алдындағы жария пікір таластар мен пiкiр алысуларды, митингiлердi, шерулердi, демонстрацияларды және өзге де сайлауалды іс-шараларды, сайлаушылармен жеке кездесулерді ұйымдастыру мен өткізуге; 
3) баспа, дыбыс-бейне және өзге де үгiт материалдарын шығаруға;
4) үгіт жұмысын ұйымдастыру жөніндегі заңды және жеке тұлғалардың қызметіне ақы төлеу;
5) сайлауалды үгітке байланысты көлік және іссапар шығыстарын орнын жабуға;
6) тегін тарату сайлау науқаны үшiн арнайы әзiрленген баспа материалдарын, соның iшiнде безендiрiлген материалдарды, сондай-ақ омырауға тағатын белгiлердi, жалауларды, жалаушаларды дайындауға жұмсалады. 
Бұл мақсатқа кез келген басқа көздерден өзге ақша тартуға, сайлау науқаны барысында пайдаланатын, сайлау қорлары қаражатынан ақысы төленбеген жеке және заңды тұлғалардың кез келген тауарын, жұмысы мен қызметiн қабылдауға, аталған жеке және заңды тұлғаларға осы қызметтердің көрсетiлгенi үшін жәрдемнің кез келген түріне тыйым салынады. 
Саяси партияларға сайлау алдындағы үгітті жүргiзуге байланысты қызмет көрсететiн жеке және заңды тұлғаларда олардың осы қызметтердi қабылдауға жазбаша келiсiмi болуға тиiс. Жазбаша келiсiмi жоқ тұлғалар Қазақстан Республикасының заңдарына сәйкес жауапты болады. 
Сайлау қорытындысы белгіленгеннен кейін он күннен кешіктірмей саяси партия Орталық сайлау комиссиясына өз сайлау қорының қаражатын пайдалану туралы есеп ұсынуға міндетті. Сайлау науқаны мақсаттарына жұмсалмай қалған сайлау қорының ақшалай қаражатының үштен екiсi республикалық бюджетке жiберiледi, ал үштен бiрi саяси партияға қайтарылады.
Партиялық тiзiмiн ұсынған саяси партияның Конституциялық заңның 34-бабында белгіленген ережелерді, сондай-ақ Орталық сайлау комиссиясы белгiлеген сайлау қорлары қаражатын жұмсау тәртібін бұзуы партиялық тiзiмдi тiркеу туралы шешiмнiң күшiн жоюға әкеп соғады.
Партиялық тізімді ұсынған саяси партиялардың сайлау қорлары қаражатының жұмсалуын бақылауды Орталық сайлау комиссиясы және банк мекемелерi жүзеге асырады.


1.4. САЙЛАУ АЛДЫНДАҒЫ ҮГIТ

Сайлау алдындағы үгiт жүргізу мерзімдері. Сайлау алдындағы үгiт саяси партиялар тiркелген мерзімі аяқталған кезден басталып, сайлау болатын күннің алдындағы күнгi жергілiктi уақыт бойынша нөл сағатта аяқталады.
Сайлау болатын күнi және оның қарсаңындағы күнi кез келген үгiтке тыйым салынады.
Сайлау алдындағы үгiт:
· бұқаралық ақпарат құралдары арқылы;
· сайлау алдындағы жария iс-шаралар өткізу жолымен;
· сайлаушылармен жеке кездесулерін  өткізу жолымен;
· баспа, дыбыс-бейне және өзге де үгiт материалдарын шығару және (немесе) тарату жолымен;
· онлайн-платформалар арқылы жүзеге асырылады.
      
Сайлау алдындағы жария iс-шаралар — бұлар:
· сайлау алдындағы жиналыстарды және сайлаушылармен кездесулер;
· сайлау алдындағы жария пікір таластар мен пiкiр алысулар;
·  митингiлердi, шерулердi, демонстрациялар;
· заңнамада белгiленген тәртiппен және Конституциялық заңда тыйым салынбаған өзге де сайлау алдындағы іс-шаралар.
Жиналыстарды, митингілерді, шерулерді, демонстрацияларды және басқа да бейбіт жиналыстарды ұйымдастыру және өткізу тәртібі «Қазақстан Республикасында бейбіт жиналыстарды ұйымдастыру және өткізу тәртібі туралы» Қазақстан Республикасының заңымен реттеледі.

Сайлауалды үгіт жүргізу құқығы. Мемлекет азаматтарға, қоғамдық бiрлестiктерге Қазақстан Республикасының Конституциялық заңына, өзге де заңдарына сәйкес саяси партияны жақтап не қарсы кедергiсiз сайлау алдындағы үгiт жүргiзу құқығына кепiлдiк бередi.
Конституциялық заңға және күнтізбелік жоспарға сәйкес сайлау қорларын құрмайтын азаматтар, қоғамдық бiрлестіктер қаржыландыруды талап етпейтiн сайлау алдындағы үгіт жүргiзуге құқылы.
Конституциялық заңға сәйкес белгiленген тiркеу мерзiмi аяқталған кезден бастап, үгіт науқаны аяқталғанға дейiн партиялық тiзiмiн ұсынған саяси партиялардың өздерiнiң сайлау алдындағы бағдарламаларын үгiттеуге және насихаттауға құқығы бар.
Партиялық тiзiмдерiн ұсынған саяси партиялардың сайлау алдындағы үгiт жүргiзуi үшiн бұқаралық ақпарат құралдарына қол жеткiзуiнiң тең жағдайына және өз бағдарламаларымен шығу үшін қаражаттың тең бөлінуіне кепiлдiк беріледi. Қаражат бөлу тәртібі мен көлемін Орталық сайлау комиссиясы айқындайды.
Құрылтай депутаттығына кандидаттардың партиялық тізімдерін ұсынған саяси партиялар Орталық сайлау комиссиясы ұйымдастыратын сайлау алдындағы пікірсайыстарға қатысуға құқылы.
Орталық сайлау комиссиясы айқындайтын сайлау алдындағы пікірсайыстарды өткізу тәртібі мен шарттары бірдей болуға және қайсыбір саяси партияға артықшылық бермеуге тиiс.
Сайлауалды дебаттарды өткізу ережелері мен шарттары Орталық сайлау комиссиясының 2018 жылғы 25 тамыздағы № 12/198 қаулысымен бекітілген. 
Сайлауалды үгіт жүргізуге шектеулер. Мыналарға:
- мемлекеттiк органдарға, жергiлiктi өзiн-өзi басқару органдарына, сондай-ақ қызметтік мiндеттерiн орындау кезінде олардың лауазымды адамдарына;
- Қарулы Күштердiң, басқа да әскерлер мен әскери құралымдардың әскери қызметшiлерiне, ұлттық қауiпсiздiк органдарының, құқық қорғау органдарының қызметкерлерi мен судьяларға;
- сайлау комиссияларының мүшелерiне;
- діни бiрлестiктерге сайлау алдындағы үгiттi жүргiзуге, кез келген сайлау алдындағы үгiт материалдарын таратуға тыйым салынады.
Телерадио хабарларын тарату субъектілерінің жаңалықтар, талдау бағдарламаларында кез келген үгіт материалдарын таратуына тыйым салынады.
Конституциялық заңда мемлекеттiк органдардың лауазымды адамдары болып табылатын кандидаттарға өзiнiң лауазымдық немесе қызмет жағдайының артықшылықтарын пайдалануға тыйым салынғаны белгіленген.
Конституциялық заңда мыналар:
1) бағынышты немесе басқа да қызмет жағынан тәуелдi адамдарды, аталған адамдар кандидаттың сенiм бiлдiрген адамдары ретiнде үгіттi жүзеге асыратын жағдайларды қоспағанда, сайлау алдындағы үгіт жүргiзуге тарту;
2) партиялық тiзiм ұсынған саяси партияның сайлануына септiгiн тигiзетiн қызметтi жүзеге асыру үшiн мемлекеттiк органдар орналасқан үй-жайларды пайдалану, егер өзге кандидаттарға, саяси партияларға аталған үй-жайларды осындай шарттармен пайдалануға кепiлдiк берілмесе, лауазымдық немесе қызмет жағдайының артықшылықтарын пайдалану деп ұғынылады.
Сайлау заңнамасы мынадай нәрсеге тыйым салады:
-	сайлау алдындағы жөнсiз үгіт жүргізу. Сайлау науқаны үшiн арнайы әзiрленген баспа материалдарын, соның iшiнде безендiрiлген материалдарды, сондай-ақ омырауға тағатын белгiлердi, жалауларды, жалаушаларды тегiн таратуды қоспағанда, сайлаушыларға тегiн немесе жеңiлдiк шарттарымен тауарлар, бағалы қағаздар беріп, қызметтер көрсету, сондай-ақ лотереялар, қайырымдылық акцияларын өткiзу, ақша төлеу не осындайларға уәде беру арқылы сайлау алдындағы үгiттi жүргiзу сайлау алдындағы жөнсiз үгіт деп саналады;
-	сайлау жарияланған (тағайындалған) кезден бастап, партиялық тiзiмдерiн ұсынған саяси партияларға, сондай-ақ олардың атынан немесе оларды қолдап кeз келген жеке және заңды тұлғаларға, ойын-сауық және спорттық iс-шараларын ұйымдастыруды қоспағанда, қайырымдылық iс-шараларын өткiзуге тыйым салынады;
-	қандай да бiр адамның бейнесiн - оның жазбаша келiсiмiнсiз, ал ол қайтыс болған жағдайда мұрагерлерінің жазбаша келiсімінсiз пайдалану арқылы сайлау алдындағы үгiт жүргiзуге тыйым салынады;

	· ағымдағы науқанға арналып дайындалмаған үгіт материалдарын пайдалануға тыйым салынады. 


Партиялық тiзiмiн ұсынған саяси партияның, сондай-ақ олардың сенiм бiлдiрген адамдарының осы тармақта белгiленген ережелердi бұзуы, партиялық тiзiмдi тiркеу туралы шешімнің күшiн жоюға әкеп соғады. 

Бұқаралық ақпарат құралдарымен өзара іс-қимыл. Қазақстан Республикасы Орталық сайлау комиссиясының 2007 жылғы 25 маусымдағы қаулысымен Қазақстан Республикасы Президентін, Құрылтай, мәслихат депутаттарын, әкімді, сондай-ақ жергілікті өзін-өзі басқарудың өзге де органдары мүшелерін сайлау кезінде бұқаралық ақпарат құралдары арқылы сайлауалды үгіт жүргізу және ақпараттық қамтамасыз ету қағидалары бекітілген.
Бұқаралық ақпарат құралдары саяси партиялардың сайлау науқанын объективтi жазып-көрсетудi жүзеге асыруға; саяси партияның ар-намысына, қадiр-қасиетiне және iскерлiк беделiне көрiнеу нұқсан келтiретiн үгiт материалдары мен өзге де ақпаратты жариялаудан қалыс қалуға міндетті. 
Бұқаралық ақпарат құралдары барлық партиялық тізімдерді ұсыну, оларды сайлау комиссияларының тіркеуі жөніндегі іс-шаралар туралы ақпаратты баспасөз бетіндегі орны, эфир уақыты бойынша бірдей көлемде таратуға міндетті.
Бұқаралық ақпарат құралдары тиiстi сайлау комиссияларына Конституциялық заңда белгiленген сайлау алдындағы науқан барысы туралы ақпаратты және хабарларды жариялау мүмкiндiгін дереу береді.
Мерзімді баспасөз басылымдарының сайлау комиссияларының хабарларын республикалық және жергілікті бюджеттерде көзделген қаражат есебінен орналастыру қағидалары мен көлемдері Қазақстан Республикасы Орталық сайлау комиссиясының 2018 жылғы 25 тамыздағы №12/202 қаулысымен бекітілген.   
Саяси партиялардың сенiм бiлдiрген адамдары болып тiркелген журналистердiң, бұқаралық ақпарат құралдары редакциялары лауазымды адамдарының сайлауды бұқаралық ақпарат құралдары арқылы көрсетуге қатысуына құқығы жоқ..
Бұқаралық ақпарат құралдары тіркелген партиялық тізімдерді ұсынған саяси партияларға үгіт материалдарын жариялау үшін шарттық негізде эфир уақытын, баспасөз бетінен орын береді.

	Онлайн-платформаларды пайдаланушылар өздерінің интернет-ресурстарын, онлайн-платформалардағы аккаунттарын пайдаланатын саяси партияларды қоспағанда,  партиялық тізімдерді ұсынған саяси партияларға үгіт материалдарын жариялау үшін шарттық негізде ақпарат көлемін береді.



Үгіт материалдарын жариялау үшін шарттың талаптары қайсыбір саяси партияға артықшылық бермеуге тиіс.
 Шарттық негізде ұсынылған үгіт материалдарын орналастыру ақысының мөлшері, шарттары туралы мәліметтерді тиісті бұқаралық ақпарат құралы, онлайн-платформаны пайдаланушы сайлау алдындағы үгітті жүргізу басталардан кемінде бес күн бұрын хабарлауға және жариялауға, Құрылтай депутаттарын сайлау кезінде – Орталық сайлау комиссиясына ұсынылуға тиіс. Орталық сайлау комиссияларының интернет-ресурстарында үгіт материалдарын орналастыру ақысының мөлшері, шарттары туралы бұқаралық ақпарат құралдары, онлайн-платформаларды пайдаланушылар ұсынған мәліметтер орналастырылады. Шарттық негізде эфир уақытын, баспасөз бетінен орын және ақпарат көлемін беретін бұқаралық ақпарат құралдары, онлайн-платформаны пайдаланушылар үгіт материалдарын орналастыру ақысының мөлшері, шарттары туралы мәліметтер жарияланғанға дейін партиялық тізімдерді ұсынған саяси партиялардың үгіт материалдарын орналастыруды, таратуды жүзеге асыра алмайды.
Сайлау алдындағы үгіт кезеңінде партиялық тізімдерді ұсынған саяси партиялардың сайлау алдындағы үгітіне байланысты мерзімді баспасөз басылымының таралымы барлық партиялық тізімдерді ұсынған саяси партиялар үшін бірдей болуға тиіс.
Партиялық тізімді ұсынған саяси партияның біріне бұқаралық ақпарат құралы, онлайн-платформаны пайдаланушы шарттық негізде үгіт материалдарын орналастыруға берген келісім басқа партиялық тізімдерді ұсынған саяси партияларға үгіт материалдарын орналастыруға келісім беру болып табылады.
Партиялық тізімдерді ұсынған саяси партиялардың бұқаралық ақпарат құралдарына, онлайн-платформаларға шығу кезектілігі жазбаша жолданымдардың келіп түсу ретімен не егер жолданымдар бір мезгілде келіп түссе, жеребе бойынша белгіленеді.
Партиялық тізімдерді ұсынған саяси партиялар өкілдерінің телевизия мен радиода сөйлеп жатқан сөздерiн бөлуге және сөйлеген сөздерiнен кейін iле-шала, сондай-ақ баспасөз басылымдарындағы сөздерiнен кейін сол нөмiрде түсiнiктеме жасауға тыйым салынады.

Қоғамдық пікірге сауал салуды Қазақстан Республикасының заңнамасына сәйкес тіркелген, қоғамдық пікірге сауал салуды жүргізу бойынша кемінде бес жыл тәжірибесі бар заңды тұлғалар тиісті құжаттардың көшірмелерін қоса беріп, бұл туралы Орталық сайлау комиссиясын жазбаша түрде алдын ала хабардар ете отырып жүргізуге құқылы. Орталық сайлау комиссиясына жіберілетін хабарламада сауал салуды жүргізуге қатысатын және осы салада жұмыс тәжірибесі бар мамандар туралы, қоғамдық пікірге сауал салу жүргізілетін өңірлер туралы, қолданылатын талдау әдістері туралы мәліметтер көрсетіледі.
Қоғамдық пікірге сауал салу нәтижелерiн, сайлау, сайлауға байланысты өзге де зерттеулер, саяси партияларды қолдап дауыс беру нәтижелерiнiң болжамдарын дауыс берiлетін күннің алдындағы бес күн ішінде және дауыс берiлетiн күні бұқаралық ақпарат құралдарында, онлайн-платформаларда жариялауға жол берілмейдi.
Сайлау күнi дауыс беруге арналған үй-жайда немесе пунктте қоғамдық пiкiрге сауал салуды жүргізуге тыйым салынады.
Бұқаралық ақпарат құралдары, онлайн-платформалар сайлауға байланысты қоғамдық пікірге сауал салу нәтижелерін жариялаған кезде сауал жүргiзген заңды тұлғаны, сауал жүргізуге тапсырыс берген және оның ақысын төлеген тұлғаларды, сауал жүргiзілген уақытты, ақпарат жинау әдiсiн, сұрақтың нақты тұжырымын, сауал салынғандардың саны мен сауал салу нәтижелерінің қателiк коэффициентiн көрсетуге мiндеттi.

Үгіт жүргізу мәселелеріндегі жергілікті атқарушы органдардың құзыреті
Жергілікті атқарушы органдар саяси партияларға сайлаушылармен кездесуі үшін шарттық негізде үй-жай береді. Үй-жай беру шарты барлық саяси партиялар үшін бірдей және тең болуға тиіс.
 Сайлау комиссиялары жергілікті атқарушы органдармен бірлесіп, бөлінген үй-жайда сайлаушылармен кездесулер кестесін жасайды және оны бұқаралық ақпарат құралдарында жариялайды.
Жергiлiктi атқарушы органдар тиiстi сайлау комиссияларымен бiрлесiп барлық саяси партиялар үшiн үгіттiк баспа материалдарын орналастыру үшiн орын белгiлейдi және оларды стендтермен, тақталармен, тұғырлықтармен жарақтандырады. Үгiттiк баспа материалдары барлық саяси партиялар үшiн тең құқықтар қамтамасыз ететiн жағдайда орналастырылады.
Саяси партиялар үгiттiк баспа материалдарын тиiстi объект иесiнiң рұқсатымен өзге де орындарда iлiп қоюға құқылы. Үгiт материалдарын ескерткiштерге, ескерткіш тұғырларға, тарихи, мәдени немесе сәулеттiк құндылығы бар үйлер мен ғимараттарға, сондай-ақ дауыс беруге арналған үй-жайларға iліп қоюға тыйым салынады.

	Үгіт материалдарына қойылатын талаптар. Барлық үгіт материалдарында осы материалдарды шығарған ұйым (баспа материалдары бойынша – олардың басылған жері және таралымы), тапсырыс жасаған тұлғалар, қандай қаражаттан ақысы төленгені туралы мәліметтер болуға тиіс. Үгіт материалдарын Қазақстан Республикасы аумағының шегінен тыс жерлерде дайындауға, анонимдік үгіт материалдарын таратуға, сондай-ақ ағымдағы науқанға арналып дайындалмаған үгіт материалдарын пайдалануға тыйым салынады.


Егер онлайн-платформаларды пайдаланушылар үгіт материалдарын шарттық негізде дайындаса, онлайн-платформаларға қатысты жоғарыда көрсетілген талаптар қолданылады..
  Сайлау комиссиясының үй-жайы мен дауыс беруге арналған үй-жайда партиялық тізімдерін ұсынған саяси партиялар туралы Орталық сайлау комиссиясы белгілеген мәліметтердің стандартты жиынтығынан тұратын бірыңғай форматтағы ақпарат орналастырылады.
Саяси партияларға сайлау алдындағы үгітті жүргiзуге байланысты қызмет көрсететiн жеке және заңды тұлғаларда олардың осы қызметтердi қабылдауға жазбаша келiсiмi болуға тиiс. Жазбаша келiсiмi жоқ тұлғалар қолданыстағы заңнамаларға сәйкес жауапты болады.

[bookmark: SUB280800]Саяси партияның сайлауалды бағдарламасы. Партиялық тізімін ұсынған саяси партия өзінің болашақ қызметiнiң сайлау алдындағы бағдарламасын баяндайды. 
Сайлау алдындағы бағдарламада Қазақстан Республикасының конституциялық құрылыс негіздерін күштеп өзгерту, аумағының тұтастығына, Егемендігі мен Тәуелсіздігіне қол сұғу, қоғамдық тәртіпті бұзу, ұлттық қауіпсіздікке нұқсан келтіру, соғыс, қарулы қақтығыс, әлеуметтік, нәсілдік, ұлттық, этностық, діни басымдық немесе алауыздық, қатыгездік пен зорлық-зомбылыққа бас ұру идеясы, сондай-ақ осындай әрекеттерге шақыру уағыздалмауға тиiс.
Аталған талаптар бұзылған жағдайда тиiстi сайлау комиссиясы саяси партияның партиялық тiзiмін тiркеуден бас тартуға, ал саяси партия мұндай сайлау алдындағы бағдарламаны тiркелгеннен кейiн ұсынған жағдайда партиялық тiзiмдi тiркеу туралы шешiмнiң күшiн жоюға құқылы.

Саяси партиялардың сенім білдірген адамдары. Партиялық тiзiмдерiн ұсынған саяси партиялардың өздерiне сайлау науқанын жүргiзуге көмектесетiн, сайлау алдындағы үгiттi жүргізетін, мүдделерiн білдіретін сенiм бiлдiрiлген адамдары болуына құқылы.
Партиялық тiзiмдерiн ұсынған саяси партиялар сенiм бiлдiрiлген адамдарын өздерінің қалаулары бойынша тиісті сайлау округiндегi әр сайлау учаскесіне үш адамнан аспайтын санда анықтайды және оларды тiркеу үшiн тиiстi сайлау комиссиясына хабарлайды.
Саяси партия сенiм бiлдiрiлген адамдар ретiнде ұсынған адамдар тиiстi сайлау комиссиясына өзiнiң сенiм бiлдiрiлген адам болуға келiскенi туралы өз өтінішін табыс етедi.
	
[image: ]заңдағы новелла
	Сенiм білдiрiлген адам Қазақстан Республикасының он сегіз жасқа толған азаматы болуға тиiс, ол Құрылтай депутаттығына кандидат, қандай да бiр сайлау комиссиясының мүшесi, саяси мемлекеттiк қызметшi лауазымындағы адам болмауы керек.


Сенiм білдiрiлген адам Қазақстан Республикасының он сегіз жасқа толған азаматы болуға тиiс, ол Президенттікке, Құрылтай, мәслихаттар депутаттығына, әкім болуға, өзге де жергілікті өзін-өзі басқару органдарына мүше болуға кандидат, қандай да бiр сайлау комиссиясының мүшесi, саяси мемлекеттiк қызметшi лауазымындағы адам болмауы керек
Сенім білдірілген адамдар Қазақстан Республикасының саяси партиялары, өзге де қоғамдық бірлестіктері, коммерциялық емес ұйымдары байқаушыларының құқықтарын иеленеді, міндеттеріне ие болады және кандидаттың, партиялық тізімін ұсынған саяси партияның өздеріне жазбаша нысанда берген өкілеттігі шегінде әрекет етеді.
Қазақстан Республикасы Орталық сайлау комиссиясының 2011 жылғы 21 қарашадағы №62/108 қаулысымен сенім білдірілген адамдарды тіркеу жөніндегі нұсқаулық бекітілген. Бұл нұсқаулық Құрылтай депутаттығына партиялық тізімдерін ұсынған саяси партиялардың сенім білдірілген адамдарын тіркеу рәсімін нақтылайды
Саяси партиялардың сенім білдірген адамдарын тіркеуді тиісті аумақтық сайлау комиссиялары жүзеге асырады. Сайлау комиссиясы сенім білдірген адамдарды тіркегеннен кейін оларға тиісті куәліктер береді.
Сенім білдiрiлген адамдар сайлау науқаны аяқталғаннан кейiн, өз ұйғарымымен, партиялық тізiмiн ұсынған саяси партияның шешiмiмен, сондай-ақ партиялық тiзімдi тіркеудiң күшi жойылған жағдайларда өз мәртебесiнен айырылады.
Сайлау алдындағы үгітті аяқтау. Сайлау болатын күнi және оның қарсаңындағы күнi кез келген үгiтке тыйым салынады. Сайлау комиссияларының үй-жайларынан және дауыс беруге арналған үй-жайлардан тыс жерлерде бұрыннан ілулi тұрған баспа үгiт материалдарын сол орындарында қалдыруға болады.  Интернет желісінде бұрын орналастырылған үгіт материалдарын бұрынғы орындарында қалдыруға болады. Бұрын орналастырылған материалдарды интернет-ресурстардың басты беттеріне шығаруға жол берілмейді.

1.5. САЙЛАУ БОСТАНДЫҒЫНЫҢ КЕПІЛДІКТЕРІ. ШАҒЫМДАР МЕН ӨТІНІШТЕРДІ ҚАРАУ

Мемлекеттiк органдардың сайлау бостандығын қамтамасыз ету жөнiндегi қызметi. Соттар, прокуратура мен iшкi iстер органдары үшiн, сондай-ақ тұрғын үй қорын пайдалану жөнiндегi ұйымдар үшiн дауыс беру күнi мен соның қарсаңындағы күн жұмыс күнi болып табылады.
Ішкі істер органдары дауыс беруді өткізу кезінде қоғамдық тәртіп пен сайлау бостандығын қамтамасыз етуге, сайлаушылар тізімдерін нақтылауға және сайлау комиссияларының қызметінде туындайтын басқа да мәселелер жөнінде көмек көрсетуге міндетті.
Жергiлiктi атқарушы органдар сайлау комиссияларына мүгедектігі бар азаматтардың сайлау құқықтарын қамтамасыз ету жөнiндегi жұмыста жәрдемдесуге мiндеттi.
Мемлекеттік органдар, ұйымдар, жергілікті өзін-өзі басқару органдары, сондай-ақ олардың лауазымды адамдары сайлау комиссияларына өздерінің өкілеттіктерін жүзеге асыруға көмек көрсетуге, оларға қажетті мәліметтер мен материалдар беруге, сайлау комиссияларының өтініштеріне - үш күн мерзім ішінде, ал сайлау күні және оның қарсаңындағы күні дереу жауап қайтаруға міндетті. 
Сайлау комиссияларының шешiмдері мен iс-әрекеттеріне (әрекетсіздігіне) шағым беру және олардың күшiн жою. Соттар мен прокуратура органдары сайлау комиссиялары мүшелерiнiң, азаматтардың, заңда белгiленген тәртiппен тiркелген қоғамдық бiрлестiктер өкiлдерiнiң дауыс берудi өткізу мәселелеріне қатысты, оның ішінде сайлау туралы заңнаманың бұзылуы туралы сайлауға дайындық және оны өткізу кезеңiнде келiп түскен арыздарын қабылдауға, егер Конституциялық заңда өзгеше көзделмесе, оларды – бес күн мерзiмде, ал дауыс беру алдындағы бес күнге жетпейтiн уақыт iшiнде және дауыс беру күнi келiп түскендерiн дереу қарауға мiндеттi. 
Жергiлiктi мемлекеттiк басқару және өзiн-өзi басқару органдарының, кәсiпорындар мен ұйымдардың, олардың лауазымды адамдарының сайлау туралы заңдарды бұзатын шешiмдерi мен iс-әрекеттерiне сотқа шағым жасалады.
Соттар, прокуратура органдары мен сайлау комиссиялары өз жұмысын сайлау процесi кезiнде, оның iшiнде демалыс күндерi және сайлау өтетiн күнi, шағымдарды қабылдау мен қарауды осы Конституциялық заңда белгiленген мерзiмде қамтамасыз ететіндей етiп ұйымдастырады. 
Сайлау комиссиялары өз құзыреті шегінде өтініштердің қаралуын қамтамасыз етуге, олар бойынша тиісті шаралар қабылдауға және заңнамада белгіленген тәртіп пен мерзімдерде уәжді жауаптар жіберуге тиіс.
Сайлау комиссияларында азаматтардың өтініштерімен жұмысты ұйымдастыру Қазақстан Республикасының Конституциясына, Конституциялық заңға, Қазақстан Республикасының Әкімшілік рәсімдік-процестік кодексіне сәйкес жүзеге асырылады.
Конституциялық заңның 20-бабының 9-тармағында сайлау комиссиясының шешімдеріне және іс-әрекеттеріне (әрекетсіздігіне) шағым жасау құқығы, егер шағым жасаудың өзге мерзімдері Конституциялық заңда белгіленбесе, шешім қабылданған немесе іс-әрекет (әрекетсіздік) жасалған күннен бастап он күннің ішінде жоғары тұрған сайлау комиссиясына және (немесе) сотқа шағым жасалуы мүмкін екендігі көрсетілген. Атап өту керек, көрсетілген мерзімдер өткеннен соң сайлау комиссиясының шешіміне және іс-әрекеттеріне (әрекетсіздігіне) берілген өтініш қарауға жатпайды.
Өтініштер сайлау комиссиясы мен сотта бір мезгілде қаралған кезде сайлау комиссиясы сот шешімі күшіне енгенге дейін өтінішті қарауды тоқтата тұрады. Сот түскен өтініш туралы және оны қарау нәтижелері бойынша сот шешімінің заңды күшіне енгені жөнінде сайлау комиссиясын хабардар етеді.
Конституциялық заңның 49-бабына сәйкес, азаматтар мен ұйымдардың сайлау заңнамасын бұзу туралы өтініштерін, егер Конституциялық заңда өзгеше көзделмесе, сайлау комиссиялары шағым түскен күннен бастап бес күн ішінде қарайды.
Егер сайлау комиссиясы өзiнiң атына берiлген өтiнiштi тексеру кезiнде өтiнiште көрсетiлген мән-жайларды құқық қорғау органдарының тексеруi қажет деп тапса, онда тиiстi органдар сайлау комиссиясының өтiнiшi бойынша мән-жайларды тексередi және өтiнiштi алған күннен бастап - үш күндiк мерзiмде, ал егер өтiнiш дауыс берілетiн күн алдындағы бес күнге жетпейтін уақыт ішінде не дауыс берілетін күні алынған жағдайда дереу өтiнiш бойынша шешiм шығарады. 
Сайлау комиссиясының және оның мүшелерiнiң шешімдері мен іс-әрекеттеріне (әрекетсіздiгіне) жасалған шағымды, егер Конституциялық заңда өзгеше көзделмесе, жоғары тұрған комиссия шағым түскен күннен бастап үш күннiң ішінде қарайды.
Мерзімдердегі айырмашылыққа назар аудару маңызды: Азаматтар мен ұйымдардың сайлау заңнамасын бұзу туралы өтініштері 5 күн ішінде қаралады, ал сайлау комиссиясы мен оның мүшелерінің шешімдері мен іс-әрекеттеріне (әрекетсіздігіне) шағымдар үшін 3 күндік мерзім белгіленген.
Орталық сайлау комиссиясы сайлау комиссияларының шешімдерін тоқтата тұруға және Конституциялық заңның бұзылуы анықталған жағдайда олардың шешімдерінің күшін жоюға құқылы.
Сонымен қатар, бұзушылықтар анықталған кезде, Конституциялық заңның 10-бабының 7-тармағына сәйкес, сайлау комиссиясының қызметi сайлау комиссиясын құратын органның шешiмi бойынша немесе ОСК өтініші негiзiнде сот шешiмiмен тоқтатылуы мүмкiн.

Сайлау құқықтарын қорғау туралы. Қазақстан Республикасының Әкімшілік рәсімдік-процестік кодексінің (бұдан әрі — Кодекс) нормаларына сәйкес, сайлауға қатысатын азаматтар мен қоғамдық бірлестіктердің сайлау құқықтарын қорғау туралы әкімшілік істер бойынша іс жүргізу келесі жолдармен жүзеге асырылады:
Талап қоюды беру (Кодекстің 162-бабы): Мемлекеттік органның, жергілікті мемлекеттік басқару және өзін-өзі басқару органының, сайлау комиссиясының, кәсіпорынның, ұйымның, олардың лауазымды адамдарының шешімімен, әрекетімен (әрекетсіздігімен) сайлау немесе сайлану, сайлауға, референдумға қатысу құқығы бұзылады деп есептейтін азамат, қоғамдық бірлестік, сайлау комиссиясының мүшесі, кандидаттар мен саяси партиялардың сенім білдірген адамдары, саяси партиялардың кеңесші дауыс беру құқығы бар өкілдері, саяси партиялардың, өзге де аккредиттелген қоғамдық бірлестіктердің, коммерциялық емес ұйымдардың байқаушылары осы Кодекстің 16-тарауында және Қазақстан Республикасының басқа да заңдарында белгіленген соттылық бойынша сотқа талап қоюды беруге құқылы.
Нәтижесінде, сайлауға қатысатын азаматтар мен қоғамдық бірлестіктердің сайлау құқықтарын қорғау туралы әкімшілік істі қарау Кодекстің 163-бабында баяндалған:
- Егер Конституциялық заңдарда өзгеше көзделмесе, сайлауды, республикалық референдумды дайындау және өткізу кезеңінде, сондай-ақ дауыс беру күнінен бастап бір ай ішінде келіп түскен талап қою - бес күндік мерзімде, ал дауыс беру күніне дейін бес күнге жетпейтін мерзімде, дауыс беру күні және сайлаудың қорытындылары жарияланғанға дейін келіп түскен талап қою дереу қаралуға тиіс.
-  сайлаушылардың (таңдаушылардың) тізімдерін түзету қажеттігі туралы сайлау комиссиясының шешіміне шағым жасау туралы талап қою келіп түскен күні қаралуға тиіс;
- талап қоюды сот талап қоюшының, тиісті сайлау комиссиясы немесе мемлекеттік орган, жергілікті мемлекеттік басқару және өзін-өзі басқару органы, кәсіпорын, ұйым өкілінің, прокурордың қатысуымен қарайды. Сот отырысының уақыты мен орны туралы тиісті түрде хабарланған аталған адамдардың сотқа келмей қалуы әкімшілік істі қарауға және шешуге кедергі болмайды.
Кодекстің 164-бабында Соттың шешімі, оған шағым жасау, прокурордың апелляциялық өтінішхаты бойынша қайта қарау, наразылық білдіру және орындау туралы норма келтірілген: 
- талап қою негізді деп танылған соттың шешімі бұзылған сайлау құқығын қалпына келтіру үшін негіз болып табылады;
- бірінші сатыдағы соттың шешіміне, егер Конституциялық заңда өзгеше көзделмесе, шешімнің көшірмесі табыс етілген күннен бастап үш күн ішінде апелляциялық шағым берілуі, прокурор апелляциялық өтінішхат келтіруі мүмкін;
- апелляциялық сатыдағы соттың қаулысы шағым жасауға және наразылық білдіруге жатпайды;
- Заңды күшіне енген соттың шешімі тиісті мемлекеттік органға, жергілікті мемлекеттік басқару және өзін-өзі басқару органына, кәсіпорынға, ұйымға, сайлау комиссиясының төрағасына жіберіледі. Сот шешімінің орындалмауына кінәлі лауазымды адамдар заңда белгіленген жауаптылықта болады.










2. ҚҰРЫЛТАЙ ДЕПУТАТТАРЫН САЙЛАУ БОЙЫНША ДАУЫС БЕРУ ЖӘНЕ ДАУЫС БЕРУ ҚОРЫТЫНДЫЛАРЫН АНЫҚТАУ ТӘРТІБІ
2.1. САЙЛАУШЫЛАР ТІЗІМДЕРІ
2.1.1 Сайлаушылар тізімдерін салыстырып тексеруді жүргізу
Сайлаушылар тізімдері белсенді сайлау құқығын жүзеге асырудың негізгі құралдарының бірі болып табылады. Нақтылы сайлау учаскесiнде азаматты сайлаушылар тiзiмiне енгiзу үшiн оның осы сайлау учаскесiнiң аумағында тұрғылықты жерi бойынша тiркелу фактiсi негiз болады.
Қазақстан Республикасы Орталық сайлау комиссиясының 2018 жылғы 23 тамыздағы қаулыларымен Сайлаушылар мен сайлау учаскелерінің шекаралары туралы мәліметтерді салыстырып тексеру және ұсыну қағидасы және Сайлаушылардың дауыс беруге арналған тізімдерін қалыптастыру, сондай-ақ оларды сайлау комиссияларына ұсыну қағидасы  бекітілген.
Сайлаушылардың дауыс беруге арналған тізімдерін қалыптастыруды төмендегі құрылымдар жүзеге асырады:
1) сайлаушылардың тiзiмiн жасайтын және оны тиiстi сайлау комиссияларына беретін жергiлiктi атқарушы орган;
2) аумақтық сайлау комиссиясы – астананың, облыстардың, республикалық маңызы бар қалалардың, ауданның, қаланың, қаладағы ауданның сайлаушылар туралы мәліметтердің өзектілігі мен анықтығын, дауыс беруге арналған сайлаушылар тізімдерінің уақтылы әрі дұрыс жасалуын және олардың барша жұрттың танысуы үшін ұсынылуын бақылайтын сайлау комиссиясы;
3) учаскелік сайлау комиссиясы – қажет болса, сайлаушыларға тізім танысу үшін берілгеннен кейін жоғары тұрған сайлау комиссиясын хабардар ете отырып, сайлаушылар тізіміне өзгерістер енгізетін сайлау комиссиясы.
Сайлау жарияланған немесе тағайындалған кезден бастап әрбір сайлаушы тиісті жергілікті атқарушы органда сайлаушы ретінде тіркелуге құқылы.
Егер сайлаушыға сайлауға дейін күнтізбелік отыз күннен кешіктірмей, өзінің тіркелген орны бойынша сайлау күні дауыс беруге арналған үй-жайға келе алмайтыны белгілі болса, өзінің болатын жері бойынша жергілікті атқарушы органға өзін тиісті сайлаушылар тізіміне енгізу жөнінде жазбаша өтініш беруге құқылы.
Азамат осы тармаққа сәйкес өтініш берген кезде жергілікті атқарушы орган азаматты тіркелген жері бойынша сайлаушылар тізімінен алып тастауды және оны сол азамат дауыс беретін учаскенің сайлаушылар тізіміне енгізуді ұйымдастырады. 
Уақытша тіркелген азаматтарды сайлаушылар тізіміне енгізу тәртібі де осындай.
Сайлаушылардың тізімдері әліпби немесе өзге тәртіппен жасалады. Тізімде сайлаушының тегі, аты, әкесінің аты (егер ол жеке басын куәландыратын құжатта көрсетілсе), туған жылы (он сегіз жастағылар үшін – қосымша күні мен айы), жеке сәйкестендіру нөмірі мен тұрғылықты мекенжайы көрсетіледі.
Сайлаушылар тізімдеріне:
1) Республиканың белсендi сайлау құқығы бар азаматтары енгізіледі;
2) азаматтар тиiстi сайлау учаскелерiнің аумағындағы тұрғылықты жерi бойынша енгізіледі;

заңдағы новелла
	3) демалыс үйлерiнде, санаторийлік-курорттық ұйымдарда, стационарлық жағдайда емделіп жатқан, шалғай жерде және қатынасу қиын аудандарда орналасқан, азаматтар тұратын мекендерде, шалғайдағы мал шаруашылығы учаскелерінде, үздіксіз жұмыс істейтін өндірісі бар ұйымдарда, жұмысты вахталық әдіспен ұйымдастыру орындарында, қоғамнан уақытша оқшаулауды қамтамасыз ететін арнаулы мекемелерде, сондай-ақ Қазақстан Республикасының шет мемлекеттердегi өкiлдiктерiнің жанынан, Қазақстан Республикасына қарайтын және сайлау күнi жүзуде жүрген кемелерде құрылған сайлау учаскелерi бойынша сайлаушылардың тiзiмдерi аталған мекемелердiң басшылары, тиiстi әкiмдер, аталған өкiлдiктердің басшылары мен кеме капитандары ұсынған деректер негiзiнде енгізіледі.


4) әскер бөлiмдерi бойынша әскер бөлiмдерiнде тұрған әскери қызметшiлердiң барлығы, сондай-ақ олардың отбасы мүшелерi және әскер бөлiмдерi орналасқан жерлерде тұратын басқа да сайлаушылар, әскер бөлiмдерiнiң командирлерi берген мәлiметтер негiзiнде енгiзiледi. Әскер бөлiмдерiнен тыс жерлерде тұратын әскери қызметшiлер сайлаушылар тiзiмiне тұрғылықты жерi бойынша жалпы негiзде енгiзiледi.
 5) шет мемлекеттердегi Қазақстан Республикасының өкiлдiктерi жанындағы сайлау учаскелерi бойынша тиiстi шет мемлекетте тұратын немесе ұзақ мерзiмдi шетелдiк iссапарда жүрген әрi Республиканың жарамды паспорты бар барлық азаматтар енгiзiледi. Шет мемлекетерге жеке шақыру бойынша, қызметтік, іскерлік және туристік сапарларға келген Республика азаматтары учаскелiк сайлау комиссиясына өтініш жасаған жағдайда және олардың Қазақстан Республикасының азаматы деген жарамды паспорты болса, сайлаушылар тiзiмiне енгізіледi.
Жатақханаларда тұратын, орта арнаулы және жоғары оқу орындарында, сондай-ақ жоғары оқу орнынан кейінгі білім берудің кәсіптік оқу бағдарламалары бойынша күндiзгi оқу нысанында оқитындар сайлаушылардың тiзiмiне жатақхананың орналасқан жерi бойынша енгiзiледi.
Азамат сайлаушылардың бiр ғана тiзiмiне ене алады.

	[image: Список контур] 
	Әрбiр сайлау учаскесi бойынша тiзiмдерге өзінің шешімімен учаске құрған әкiм қол қояды және ол дауыс беру басталардан 20 күн бұрын – 2026 жылғы                          2 тамызда акт бойынша УСК ұсынылады. Жергілікті атқарушы органдардың сайлау комиссиясына тізімдерді ұсынуы дербес деректер және оларды қорғау, ақпараттық қауіпсіздік туралы заңдардың талаптары  сақтала отырып жүзеге асырылады.

	
[image: Целевая аудитория контур]
	Дауыс беру күнінен 15 күн бұрын – 2026 жылғы  7 тамызда тұрғылықты жері бойынша құрылған сайлау учаскелері бойынша тізімдер өздері туралы деректермен танысу үшін азаматтарға ұсынылады. Осы кезеңде сайлау комиссиясы мүшелерінің сайлау учаскесінде ТҰРАҚТЫ КЕЗЕКШІЛІГІН ұйымдастыру қажет. УСК тізімді нақтылайды, азаматтарды тізіммен таныстырады, қателіктер мен жаңсақтықтар туралы өтініштерді қарайды және тізімге тиісті өзгерістер енгізу туралы мәселелерді шешеді.

	

[image: Больница контур]


	Уақытша болу орындарында (демалыс үйлерінде, санаторийлік-курорттық ұйымдарда, стационарлық жағдайда емделіп жатқан, үздіксіз жұмыс істейтін өндірісі бар ұйымдарда, жұмысты вахталық әдіспен ұйымдастыру орындарында, қоғамнан уақытша оқшаулауды қамтамасыз ететін арнаулы мекемелерде, сондай-ақ Қазақстан Республикасының шет мемлекеттердегі өкілдіктерiнің жанынан, Қазақстан Республикасына қарайтын және сайлау күнi жүзуде жүрген кемелерде) құрылған сайлау учаскелерi бойынша сайлаушылардың тізімдері азаматтарға танысу үшін дауыс беруге 5 күн қалғанда ұсынылады және дауыс беру күнінің алдындағы күндегі жағдай бойынша мiндеттi түрде нақтылануға тиiс.



Әрбiр азамат тізімдегі өзi туралы деректердi тексеруге және тiзiмге енгiзiлмегенiне, дұрыс енгiзiлмегенiне немесе тiзiмнен шығарып тасталғанына, сондай-ақ тiзiмдегi өзі туралы деректерде жаңсақтық жiберiлгенiне шағым жасауға құқылы. Бұл ретте азаматтардың дербес деректерін жарияламау туралы заңнаманың талаптарын сақтау қажет.

Азамат өзі туралы деректерді жеке басын куəландыратын құжатты көрсеткен кезде ғана тексере алады. 
Тізімді ақпараттық стендтерде жəне басқа да жалпыға қолжетімді орындарда орналастыруға жол берілмейді.
  Тізімге өзгерістер сайлаушының тізімдерге енгізу, олардан алып тастау не тізімдерге түзетулер енгізу қажеттігі туралы жазбаша өтініші негізінде енгізіледі. Өтінішті тиісті сайлау комиссиясы өтініш комиссияға келіп түскен күні қарайды. 

	Өтiнiш берушiнiң пайдасына шешiм қабылданған жағдайда УСК сайлауға қатысуға құқығы бар азаматтардың тiзiмiне өзгерiстер енгiзу туралы шешiм шығарады және тiзiмге дереу тиiстi түзетулер енгiзедi.
	Егер қате аты-жөні, тегінде болса, онда өзгертулер тізімнің өзінде, осы толық аты-жөні, тегі көрсетілген жолға оны сызып тастау (сызық сызу) және толық аты-жөні, тегінің дұрыс жазылуын жазу, бұл ретте УСК аты-жөні, тегін өзгерту туралы өтініш пен хаттаманың бар екендігі ескертпеге енгізілуі тиіс.)



Сайлау комиссиясы өтініш мақұлданбаған жағдайда өтініш берушіге оның өтінішінің мақұлданбағаны туралы уәжді шешiмнiң көшiрмесiн дереу бередi. 
Шешiмге сайлау комиссиясы орналасқан жердегі тиiстi сотқа шағым жасалуы мүмкін, сот шағымды келіп түскен күні қарайды. Өтініш беруші үшiн оң шешiм қабылданған жағдайда сайлаушылар тiзiмін түзетуді немесе тiзiмге енгiзiлмеген сайлаушыны енгізуді сайлау комиссиясы дереу жүргiзедi. 
Сайлаушылар тізіміне өзгерістер енгізілген жағдайда, учаскелік сайлау комиссиясы бұл туралы жоғары тұрған сайлау комиссиясына хабарлайды.

	
[image: Предупреждение контур]



	УСК азаматтарды қажетті ақпаратпен қамтамасыз етеді:
· сайлау комиссиясының орналасқан жері, телефондары және оның жұмыс кестесі туралы; 
· дауыс беру учаскесінен тыс жерде дауыс беруге өтініш беру мүмкіндігі, сондай-ақ дауыс беру учаскесінен тыс жерде дауыс беруге арналған куәліктерді алу туралы. 
Дауыс беру күніне дейін он күннен кешіктірмей УСК САЙЛАУШЫЛАРДЫ дауыс беру уақыты мен орны туралы бұқаралық ақпарат құралдары арқылы және азаматтарға сайлауға шақырулар жеткізу жолымен ХАБАРДАР ЕТЕДІ.




2.1.2. Дауыс беру құқығына арналған есептен шығару куәліктері
	Жалпы жұрттың танысуы үшін тiзiмдердi ұсыну мен дауыс беру күні арасындағы кезеңде сайлаушы өзінің болу орнын ауыстырған кезде УСК азаматтың өтініші бойынша және ол жеке басын куәландыратын құжатты көрсеткен кезде азаматқа (немесе сенімхат бойынша оның өкіліне) дауыс беру құқығын беретiн есептен шығару куәлігін табыс етедi. Бұл ретте сайлаушылар тiзiміне тиiсті белгі қойылады. 
Мерзімдері: 2026 жылғы 7 тамыздан бастап дауыс беру алдындағы күннің 18:00-іне дейін (2026 жылғы 22 тамыз). 
Қазақстан Республикасы Орталық сайлау комиссиясының 2009 жылғы  8 сәуірдегі № 161/306 қаулысымен бекітілген Дауыс беру құқығын беретін есептен шығару куәліктерін беру және есепке алу қағидалары.
	Облыстық, республикалық маңызы бар қалалар мен Республика астанасының сайлау комиссиялары есептен шығару куəліктерінің бланкілерін дауыс беру күніне дейін жиырма күннен кешіктірмей, тиісті аудандық, қалалық, қаладағы аудандық сайлау комиссияларына бөледі жəне береді.
   Аудандық, қалалық, қаладағы аудандық сайлау комиссиялары дауыс беру күніне дейін он алты күннен кешіктірмей есептен шығару куəліктерінің бланкілерін учаскелік сайлау комиссияларына бөледі жəне береді. 
    Есептен шығару куəліктерінің бланкілерін аумақтық сайлау комиссиясынан УСК-на беру АСК-ның жəне УСК-ның төрағасы мен хатшысы қол қоятын, одан кейін олардың мөрлерімен расталатын, белгіленген үлгідегі қабылдау-беру актісімен ресімделеді. 
   Қабылдау-беру актісі екі данада жасалады, олардың біреуі жоғары тұрған сайлау комиссиясында қалады, ал екіншісі төмен тұрған комиссияға беріледі.   
Пайдаланылмаған дауыс беру құқығын беретiн есептен шығару куəліктерінің бланкілерінің күші жойылып, тиісті хаттама жасалады.



Есептен шығару куәлігі сайлаушыға (не оның өкіліне сенімхат бойынша) нысан бойынша есептен шығару куәлігін алу жөніндегі өтініші негізінде беріледі.      
Өтінішті сайлаушының жеке өзі және түсінікті етіп толтыруы керек.
Егер дауыс беру құқығын беретін есептен шығару куәлiгi сенiм бiлдiрiлген азаматқа берiлсе, онда өтiнiшке сенiмхат қоса берiлуге тиiс.
Учаскелік сайлау комиссиясына келіп түскен өтініш бойынша есептен шығару куәлігін толтыруды комиссияның төрағасы немесе мүшесі сайлаушының қалауы бойынша мемлекеттік немесе орыс тілінде жүргізеді.
Енгізілген өтініш бойынша есептен шығару куәлігін берген УСК мүшесі республикалық сайлауға қатысуға құқығы бар сайлаушылардың тізіміндегі сайлаушы тегінің тұсындағы "ескертпе" деген бағанға есептен шығару куәлігінің берілгені туралы жазбаны, оның бес таңбалы сериялық нөмірін, берілген күнін енгізеді және өзінің қолын қояды
Сайлаушылардың есептен шығару куәлігін алу жөніндегі өтініші сайлауға қатысуға құқығы бар азаматтардың тізіміне қоса тіркеледі және оны тиісті учаскедегі сайлауға қатысуға құқығы бар азаматтардың тізімінен шығаруға негіз болып табылады.
· есептен шығару куәлігі бір елді мекеннің шегіндегі басқа сайлау учаскесінде дауыс беруге қатысқысы келетін сайлаушыларға берілмейді;
· жоғалып қалған есептен шығару куәліктері қалпына келтірілмейді;
· есептен шығару куәліктерінің телнұсқалары берілмейді.


2.1.3.   Сайлаушылардың дауыс беруге арналған үй-жайдан тыс жерде дауыс беруге өтініштері

Азамат тұрған жерiнде дауыс беруді ұйымдастыруға мынадай негіздер бойынша УСК-на жазбаша өтініш бере алады:
· денсаулық жағдайына, 
· отбасының сырқат мүшесiне күтiм жасау себебiне,
· дауыс беру учаскелерi құрылмаған шалғайдағы және қатынасу қиын аудандарда болуына байланысты
Мұндай өтініштер тізімдер азаматтардың танысуына ұсынылған кезден бастап және дауыс беру күні сағат 12.00-ден кешіктірілмей берілуі мүмкін. УКР келіп түскен өтініштерді есепке алуды ұйымдастырады. 
Тізімдердегі «Ескерту» бағанында «тұрған жерiнде дауыс беру» деген белгі қойылады.
Келіп түскен өтініштердің жеке тізілімін жүргізу ұсынылады, бұл кейіннен үйде дауыс беруді ұйымдастыратын сайлау комиссиялары мүшелерінің жұмысын айтарлықтай жеңілдетеді.


Үлгі:
Сайлау учаскесінен тыс жерде дауыс беруді ұйымдастыруға келіп түскен өтініштердің тізілімі
	№
р/н
	Өтінішті қабылдау күні
	Сайлаушының тегі, аты, әкесінің аты
	Сайлаушының тұрғылықты мекенжайы
	Өтініш беру себебі
	Дауыс беруді қай жерде ұйымдастыру керек
	Ескерту

	1
	09.08.20
	Жумабаев Ерлан
	Липовая көшесі 23 үй, 4 пәтер.
	Денсаулық жағдайы
	Липовая көшесі, 23 үй, 4 пәтер.
	

	2. 
	12.08.20
	Петровская Лидия Ивановна
	Абай даңғылы,  32 үй, 2 пәтер
	Отбасының науқас мүшесіне күтім
	Сейфуллин көшесі, 12 үй
	Науқыстың тұрғылықты жері бойынша

	…
	
	
	
	
	
	



Дауыс беруге арналға бюллетень
Дауыс беруге арналған бюллетеньдер учаскелік сайлау комиссияларына дауыс беруге дейін ерте дегенде үш күн бұрын және кемінде бір күн бұрын учаскедегі сайлаушылардың жалпы санының бір пайызы резервімен жеткізіледі (2026 жылғы 20 тамыздан ерте емес жəне 22 тамыздан кешіктірмей).
Дауыс беруге арналған бюллетеньдер орналасқан үй мөрлеп бекiтiлiп, iшкi iстер органдарының күзетуiне тапсырылады



2.2. ДАУЫС БЕРУГЕ АРНАЛҒАН ҮЙ-ЖАЙДЫ ЖАБДЫҚТАУ


2.2.1. Дауыс беруге арналған үй-жай
Сайлауда дауыс беру арнайы бөлінген үй-жайларда өткізілуі тиіс.  ҚР Орталық сайлау комиссиясының 2012 жылғы 23 қазандағы № 21/183 қаулысымен бекітілген «Сайлау учаскесінде дауыс беруге арналған үй-жайды, дауыс беру пунктін жарақтандыру жөніндегі нұсқаулық». Нұсқаулықта учаскедегі дауыс беруге арналған үй-жайды жабдықтау мәселелері, мүгедектігі бар азаматтар үшін дауыс беруге арналған үй-жайды жабдықтау ерекшеліктері егжей-тегжейлі көрсетіледі. 
Дауыс беруге арналған үй-жайда арнайы бөлінген көрнекі орынға Қазақстан Республикасының Мемлекеттік Елтаңбасы, оның сол жағына Мемлекеттік Ту орнатылады.
Сайлау учаскесі орналасқан ғимаратта учаскенің нөмірі көрсетіле отырып, дауыс беруге арналған үй-жайдың орналасқан жерінің көрсеткіштері ілінеді.
 Егер бір ғимаратта бірнеше сайлау учаскелері орналасса, барлық учаскелердің нөмірлері бар көрсеткіштер ілінеді.










Үй-жайларда құпия дауыс беруге арналған кабиналар жеткілікті мөлшерде орнатылып, бюллетень беру орындары белгіленуі және дауыс беру жәшіктері дауыс берушілер оларға жақындағанда міндетті түрде құпия дауыс беру кабиналары арқылы өтетіндей етіп орналастырылуы тиіс.
Сонымен қатар байқаушыларға, сенім білдірілген адамдарға, бұқаралық ақпарат құралдарының өкілдеріне және комиссиясының мүшелеріне дауыс беру жәшіктерін, құпия дауыс беру кабиналарына кіріп-шығу орындарын байқау мүмкіндігі қамтамасыз етілуі қажет.
[image: ]

Дауыс беру үй-жайында мыналар орнатылады:


Дауыс беруге арналған үй-жай сайлауға қатысушылар үшін қажетті ақпараты бар ақпараттық стенділермен жарақталады. 
	



[image: Предупреждение контур]
	Ақпараттық стенділер сайлаушылар үшін қолжетімділік пен қолайлылықты ескере отырып, мынадай ақпараттың мазмұнымен орналастырылады: 
1. Тегі, аты, әкесінің аты, комиссиядағы лауазымы, тұрғылықты жері (елді мекені) көрсетіледі.
2. Жоғары тұрған сайлау комиссияларының, соттардың, прокуратура органдарының, құқық қорғау органдарының мекенжайлары мен телефон нөмірлерінің тізімі.
3. УСК белгілеген дауыс беруге арналған үй-жайдағы мінез-құлық ережелері.
4. Дауыс беруге арналған бюллетеннің үлгісі.
5. Дауыс беру нәтижелері туралы хаттаманың көшірмесіне арналған орын.



Сайлау учаскесінде міндетті түрде көшірме аппараты және біреуі мүгедектігі бар азаматтарға арналған кемінде екі компьютер болуы тиіс.

	Комиссия мүшелері орналасқан жерлерде «Төраға», «Төрағаның орынбасары», «Хатшы», «Комиссия мүшелері» деген жазулар, сондай-ақ әліпби әріптері немесе көше атаулары мен үй нөмірлері бар көрсеткіштер орнатылады



Сонымен қатар, дауыс беруге арналған үй-жайда:
· УСК мөрі;
· кіріс хат-хабарларды тіркеу журналы; шығыс хат-хабарларды тіркеу журналы; сенім білдірілген адамдарды, Қазақстан Республикасының саяси партияларының, өзге де аккредиттелген қоғамдық бірлестіктерінің, коммерциялық емес ұйымдарының байқаушыларын, Қазақстан Республикасының бұқаралық ақпарат құралдары өкілдерін тіркеу журналы; шет мемлекеттер мен халықаралық ұйымдардың аккредиттелген байқаушыларын, шетелдік бұқаралық ақпарат құралдары өкілдерін тіркеу журналы; жеке және заңды тұлғалардың өтініштерін тіркеу журналы; 
· Конституциялық заңы, сондай-ақ өзге де ақпараттық-әдістемелік материалдар;
· дауыс беруге арналған жәшіктерді мөрлеуге немесе пломбалауға арналған құрылғылар, құжаттамалар, пломбалар;
·  кеңсе керек-жарақтары болуы керек.
Сайлау кезiнде дауыс беруге арналған үй-жайларда сайлау құжаттамасының, жабдықтар мен өзге де материалдардың сақталуы қамтамасыз етіледі. 


Мүгедектігі бар азаматтар үшін жағдайлар ұйымдастыру

Конституциялық Заңмен, Сайлау учаскесінде дауыс беруге арналған үй-жайды, дауыс беру пунктін жарақтандыру жөніндегі Нұсқаулықпен, сондай-ақ Қазақстан Республикасы Орталық сайлау комиссиясының 2018 жылғы 21 желтоқсандағы №24/217 қаулысымен бекітілген мүгедектігі бар азаматтардың сайлау құқықтарын қамтамасыз ету жөніндегі ұсынымдармен реттеледі.
Дауыс беру үй-жайын жабдықтау кезінде мүгедектігі бар адамдардың кедергісіз кіріп-шығуына және дауыс беруіне жағдай жасалуы тиіс.
Дауыс беру өтетін үй-жай орналасқан ғимараттың кіреберісінде тұтқалар, төсемдер, пандустар, көтергіш механизмдер және басқа да қажетті бейімдеу құралдары қарастырылуы тиіс.
Дауыс беру үй-жайларында мыналарды қарастыру қажет:
· əртүрлі тактильді көрсеткіштер (мүмкіндігінше);
· тірек-қимыл аппаратының функциялары бұзылған, оның ішінде арбаларды пайдаланатын сайлаушылардың қолжетімділігін ескере отырып, жасырын дауыс беруге арналған кабиналар; 
· мүгедектігі бар адамдарға арналған арнайы жабдықталған орын (бұрыш), оның құрамында: 
· диагоналі кемінде 54 сантиметр мониторы бар компьютер жəне көзі нашар көретін азаматтар үшін бейімделген форматта ақпарат болуы тиіс;
· құлаққаптар; 
· қосымша жарықтандыру жəне үлкейткіш əйнектер (лупалар).



Жергілікті атқарушы органдар Конституциялық Заңның 48-бабының  2-1-тармағына сәйкес мүгедектігі бар азаматтардың сайлау құқықтарын қамтамасыз ету мақсатында дауыс беру үй-жайларына кедергісіз қол жеткізуі үшін жағдай жасау арқылы сайлау комиссияларының жұмысына жәрдем көрсетуге міндетті:
1)	дауыс беруге арналған үй-жайларды ғимараттардың бірінші қабаттарында орналастыруды,пандустардың немесе көтергіш механизмдердің, төсеніштердің, тактильді көрсеткіштердің болуын (уақытша рұқсат етіледі), есіктердің қажетті ойықтарын, есіктердің жақындатқыштарды, есіктердің автоматты түрде ашылуын, жеткілікті жарықтандыруды көздеу;
2)	ыңғайлы кірме және жаяу жүргінші жолдарының, мүгедектігі бар азаматтардың автокөліктұрағы үшін арнайы орындарды ескеру;
3)	Қазақстан Республикасының әлеуметтік инфрақұрылым объектілерінің қолжетімділік картасынасайлау учаскелерін енгізу; inva.gov.kz интернет-сайтында сайлау учаскелері туралы өзекті ақпаратты, оның ішінде аумақтық сайлау комиссиялары мен мүгедектігі бар адамдардың қоғамдық бірлестіктерінің мониторингтік қорытындыларын ескере отырып, тоқсан сайын байқауды қамтамасыз ету;
4)	дауыс беруге арналған үй-жайда мүгедектігі бар адамдар үшін қазіргі заманғы тифлотехникалыққұралдар, сурдотехникалық құралдар және басқа қазіргі заманғы ассистивтік құралдар, оның ішінде Брайль шрифтін пайдалана отырып, сайлау учаскесінің ақпараттық маңдайшасын пайдалануды көздеу;
5)	дауыс беру күні мүгедектігі бар адамдарды сайлау учаскелеріне тасымалдау бойынша инватаксиқызметтерін ұйымдастыруды көздеу;
6)	сайлау комиссияларымен және мүгедектігі бар адамдардың қоғамдық бірлестіктерімен бірлесіп,сайлау науқандарын өткізу кезеңінде сайлау учаскелерінің дайындығын мониторингілеу жөніндегі ісшараларды көздеу.
Сайлау учаскесінде дауыс беруге арналған үй-жайды жабдықтауды жергілікті атқарушы органдар қамтамасыз етіледі.
Көру және есту қабілеті бұзылған сайлаушылардың едәуір бөлігі дауыс береді деп күтілетін сайлау учаскелеріне жергілікті атқарушы органдар мен қоғамдық бірлестіктердің көмегімен сурдо тілінің мамандары (оның ішінде онлайн режимінде) және саңырау аудармашылар тартылуы мүмкін. 
Сайлау комиссиялары мүгедектігі бар сайлаушылар туралы мәліметтер негізінде арнайы ақпараттық материалдарды, тифлотехникалық және сурдотехникалық құралдарды, өзге де ассистивтік технологияларды қолдану, сондай-ақ ымдау тілі мамандары мен тифлосурдо аудармашыларды (соның ішінде офлаин форматта) тарту қажеттілігін айқындайды.


2.2.2. Дауыс беру күнінің алдындағы күнгі  УСК жұмысы

Дауыс беру күнінің алдындағы күні УСК сайлау күніне дайындық жұмысын аяқтайды, бюллетеньдермен жұмыс жүргізеді, есептен шығару куәліктерін беруді аяқтайды, дауыс беру күні жұмыс істеу үшін құжаттама дайындайды. Дауыс беру күні УСК барлық мүшелерінің міндеттерін бөледі және іс-қимыл тренингін жүргізеді. 
Сайлау қарсаңында комиссия жұмысы қаншалықты мұқият жүргізілсе, дауыс беру күні комиссия мүшелері өздерін тыныш және сенімді сезінеді.






Дауыс беру күнінің алдындағы күнгі УСК іс-қимыл алгоритмі:

[image: ]
	[image: Список контур]
	Сайлаушылар тізімімен жұмыс:
· сайлаушылардың тізімге енгізу қажеттілігі туралы өтініштерін қарау, одан түзетулер немесеалып тастау, сайлаушылардың өтініштері бойынша тізімге қажетті өзгерістер енгізу;
· нақтыланған тізімді тексеру;
· аумақтық сайлау комиссиясына тізімге енгізілген азаматтардың саны туралыхабарлау;
· бюллетеньдерді беру тәртібін анықтау және бюллетеньдерді беруге жауапты ккомиссиямүшелері арасында тізімдерді бөлу;
· дауыс беруге арналған үй-жайдан тыс жерде дауыс беру туралы алынған өтініштердіңтізілімін жасау;
· сайлаушылар тізіміне енгізу үшін УСК өтініштері мен хаттамаларының нысандарындайындау.

	[image: Контракт контур]
	Есептен шығару куəліктерімен жұмыс:
· дауыс беретін күннің алдындағы күні жергілікті уақыт бойынша сағат 18-ге дейін есептен шығару куәліктерін беру;
· берілген есептен шығару куәліктерінің тізілімін немесе тізімдемесін жасау;
· сағат 18:00-ден кейін пайдаланылмаған есептен шығару куәліктерін жою және тиісті актжасау. Жойылған есептен шығару куәліктері буып-түйіледі және актімен бірге сейфте сақталады; 
· учаскелік сайлау комиссиясының алынған, берілген және жойылған есептен шығару куәліктері туралы есепті аумақтық сайлау комиссиясына жолдауы.

	[image: Бумага для заметок 3 контур]
	Бюллетеньдермен жұмыс:
· бюллетеньдер мөрленген сейфте сақталады. Дауыс беруге арналған бюллетеньдерорналасқан үй-жайға мөр басылады және ішкі істер органдарының күзетіне тапсырылады;
· дауыс беру күні қарсаңында бюллетеньдер қайта есептеледі;
· дауыс беру күні жұмысты оңтайландыру үшін УСК беруге дайындалған бюллетеньдерді учаскеде тіркелген сайлаушылардың санына қарай (мысалы, 10, 50 немесе 100 бюллетеньден) алдын ала бумаларға бөлгені жөн;
· УСК хатшысы бюллетеньдер саны туралы деректерді аумақтық сайлау комиссиясынан бюллетеньдерді алу туралы актілердің деректерімен салыстырады. Егер салыстырып тексеру нәтижесінде бюллетеньдердің немесе алу кезінде есепке алынбаған бюллетеньдердің жоғалғаны анықталса, бұл туралы тиісті аумақтық сайлау комиссиясына хабарланады, акт жасалады;
· дауыс беру күні УСК мүшелеріне бюллетеньдерді беру және қайтару ведомосындайындау жүргізіледі.

	[image: Буфер обмена контур]
	Дауыс беруге арналған үй-жайдан тыс жерде дауыс беру туралы өтініштермен жұмыс:  
-  дауыс беруге арналған үй-жайдан тыс жерде дауыс беру туралы өтініштерді қабылдау және тіркеу дауыс беру қарсаңындағы күні бойы және дауыс беру күні сағат 12-ге дейін жалғасады;  
-  дауыс беруге арналған үй-жайдан тыс жерде дауыс беру туралы өтініштер болған кезде УСК төрағасы дауыс беру өткізілетін маршруттарды айқындайды;
· УСК хатшысы сайлаушылардың белгілі бір маршруттарға сәйкес дауыс беруге арналған үй-жайдан тыс жерде дауыс беру мүмкіндігін беру туралы өтініштерінің тізілімінен үзінді көшірмелер жасауды бастайды (дауыс беру күні көрсетілген өтініштер сағат 12.00-ге дейін түсуі мүмкін екенін ескере отырып).

	[image: Галочка "Входящие" контур]
	Дауыс беруге арналған үй-жайын дайындау:
· үй-жайда технологиялық және өзге де жабдықты орнату;
· ақпараттық стендте заңда көзделген материалдардың болуын тексеру. Қажет болған жағдайда ақпараттық материалдарға өзгерістер енгізіледі;
· дауыс беруге арналған үй-жайға барар жолда ғимаратта көрсеткіш-бағыттамалардыорналастыру;
· дауыс беру күні УСК жұмысы үшін қажетті сайлау құжаттарының, оның ішінде журналдардың, тізілімдердің және хаттамалар мен актілердің нысандарының болуын тексеру;  
· - тізілімдер мен хаттамалар және актілер нысандарының болуын тексерудауыс беру күні УСК жұмысы үшін қажетті сайлау құжаттарының, оның ішінде журналдардың, тізілімдердің және хаттамалар мен актілердің нысандарының болуын тексеру;
· УСК төрағасының, төраға орынбасарының, хатшының, мүшелерінің жұмыс орындарын жабдықтау, оларды қажетті кеңсе керек-жарақтарымен және материалдармен қамтамасыз ету;  
· көрінетін жерде эвакуациялау жоспары мен өрт қауіпсіздігі жөніндегі нұсқаулықтың болуын тексеру;
· дауыс беру күні УСК мүшелерін учаскеге жеткізу үшін, дауыс беруге арналған үй-жайдан тыс жерде дауыс беруді өткізуді қамтамасыз ету және сайлау құжаттамасын жоғары тұрған комиссияға жеткізу үшін бөлінген автокөліктің дайындығын тексеру;
· компьютерлік және ұйымдастыру техникасының пайдалануға дайын болуын тексеру.

	[image: Собрание контур]
	УСК отырысын өткізу. Дауыс беру күніне дейін 1 күн қалғанда мынадай шешімдер қабылданатын отырыс өткізіледі:
· дауыс беру учаскесіндегі тәртіп қағидаларын бекіту туралы;
· дауыс беру күні УСК мүшелерінің міндеттерін бөлу туралы;
· жарғылық қызметіне сайлауды байқау жүргізу және сайлау өткiзу кезiнде қатысу кіретін аккредиттелген қоғамдық бірлестіктер мен коммерциялық емес ұйымдардың тізілімімен танысу туралы.

	[image: Зал заседаний контур]
	Іскерлік ойын өткізу. Дауыс беру күні комиссияның жұмысын ұйымдастыру мəселелері бойынша УСК мүшелерімен практикалық оқу-жаттығу өткізіледі:
· оқыту фильмін көру;
· аккредиттелген қоғамдық бірлестіктер мен коммерциялық емес ұйымдардың жәнебұқаралық ақпарат құралдарының өкілдерімен өзара іс-қимыл жасау;
· сайлау бюллетеньдерін беру, оның ішінде сайлаушылар тізімдеріне арналған трафареттерді пайдалану туралы;
· сайлау учаскесiнен тыс жерде дауыс берудi өткiзу туралы; 
· дауыс беру аяқталғаннан кейін дауыстарды санау тәртібі; 
· хаттамаларды толтыру тәртібі.



УСК төтенше жағдайлар туындаған жəне дауыс беру үй-жайын босату қажеттілігі туған жағдайда комиссия мүшелерінің іс-қимылдарын пысықтау бойынша жаттығу өткізеді.
 Жоғарыда аталған барлық іс-шаралар аяқталғаннан кейін:
-	УСК төрағасы полиция қызметкерінің қатысуымен сайлау құжаттамасын сейфке салып, сейфті мөрлейді; 
- дауыс беру үй-жайы мөрленіп, полиция қызметкерінің күзетіне тапсырылады.
 УСК төрағасы дауыс беру учаскесінің дауыс беруді өткізуге дайын екендігі туралы аумақтық сайлау комиссиясына хабарлайды, комиссия құрамының бар екендігін мəлімдейді, сондай-ақ дауыс беру үй-жайының ашылғаны жəне дауыс беру барысы туралы ақпаратты беру уақыты мен дауыс беру күні ақпарат берілетін телефон нөмірлерін аумақтық сайлау комиссиясында нақтылайды.




2.3. САЙЛАУ КҮНІ САЙЛАУШЫЛАРДЫҢ ДАУЫС БЕРУІН ҰЙЫМДАСТЫРУ 

2.3.1. Дауыс беру уақыты
[bookmark: SUB380200]Аумақтық сайлау комиссиялары тиісті әкімнің ұсынуы бойынша учаскелік сайлау комиссияларына дауыс берудің басталу және аяқталу уақытын өзгеше белгілеуге құқық бере алады. Бұл ретте дауыс беру таңғы сағат 6:00-ден ерте басталмауы және кешкі сағат 22:00-ден кеш аяқталмауы тиіс. Дауыс берудің басталу және аяқталу уақытын өзгерту туралы аумақтық комиссиялардың шешімі азаматтарға міндетті түрде жеткізілуі қажет.
УСК сайлаушыларды дауыс беру уақыты мен орны туралы дауыс беру күніне дейін он күннен кешіктірмей бұқаралық ақпарат құралдары және өзге де тәсілдер арқылы хабардар етеді.

	[image: Предупреждение контур]


	Учаскелік сайлау комиссияларының төрағалары сайлау учаскесі ашылғанға дейін аумақтық комиссияларға комиссия мүшелерінің толық құрамы туралы баяндайды.
Қажет болған жағдайда жоғары тұрған комиссия Конституциялық заңның 10-бабында белгiленген тәртiппен комиссия мүшесiн комиссияны құрайтын орган сайлағанға дейiн бос лауазымға комиссия мүшесiн тағайындайды.
Учаскелік сайлау комиссиясының сандық құрамы тақ саннан тұруы тиіс





2.3.2. Дауыс беруді ашу

Құрылтай сайлауы өтетін күні учаскелік сайлау комиссиялары дауыс беру басталардан бір сағат бұрын сайлау учаскелерін ашуды бастауы тиіс.

Учаскелік сайлау комиссияларынің сайлау учаскесін ашу кезіндегі іс-қимыл реті (егер дауыс беру уақыты 7-ден 20.00-ге дейін болса):

	до 06:00

	Комиссия мүшелерінің жиналуы

	
	УСК төрағасы  дауыс беру үй-жайын ашып, технологиялық жабдықтардың, сейфтің дайындығын, телефон мен факс жұмысын тексереді.
УСК төрағасының орынбасары дауыс беру үй-жайында, оның ішінде ақпараттық стендтерде болуы тиіс құжаттардың бар-жоғын тексереді.
Комиссия хатшысы азаматтар тізімдерін, комиссия мүшелеріне бюллетеньдер беру ведомосын жұмысқа дайындайды, журналдардың және сайлау комиссиясы хаттамалары үлгілерінің бар-жоғын тексереді

	
	Байқаушылар, сенім білдірілген адамдар, бұқаралық ақпарат құралдарының өкілдері залға шақырылады

	06:00 - 06:30
 
	Комиссия төрағасы сөз сөйлеп, қатысушыларға сайлау комиссиясының мүшелерін таныстырады

	
	Учаскелік комиссияның төрағасы немесе оны алмастыратын тұлға байқаушылар, сенім білдірілген адамдар, бұқаралық ақпарат құралдарының өкілдері ұсынған, белгіленген тәртіпте рәсімделген құжаттарды тексереді.  Осыдан кейін УСК хатшысы олардың деректерін есепке алу журналына енгізеді

	06:30
	УСК төрағасы комиссия мүшелерінің бос стационарлық және жылжымалы дауыс беру жәшіктерін мөрлеу немесе пломба басу жұмысын ұйымдастырады

	07:00-ге дейін
	УСК төрағасы бюллетеньдер беруге жауапты комиссия мүшелерін айқындайды

	
	УСК төрағасы немесе оның тапсырмасы бойынша комиссия хатшысы бюллетень беруге жауапты УСК мүшелеріне тиісті учаске бойынша сайлаушы тізімін және бюллетеньдерді ведомость бойынша қол қойдыру арқылы тапсырады

	
	Учаскенің ашылуы туралы хаттама толтырылады

	07:00
	Учаскенің дауыс беруге дайын екендігі жарияланып, Мемлекеттік Әнұран орындалады және азаматтарға дауыс беруге кірісу ұсынылады.
«Қазақстан Республикасының мемлекеттік рәміздері туралы» Қазақстан Республикасының Конституциялық заңына (8 және 9-баптар) сәйкес
Мемлекеттік Гимн Қазақстан Республикасының ұлттық және мемлекеттік мерекелеріне арналған салтанатты жиналыстар мен сессиялардың, сондай-ақ басқа да салтанатты іс-шаралардың ашылуында орындалады. Мемлекеттік Гимн көпшілік алдында орындалған кезде жиналғандар тұрып әнді орындайды (тыңдайды), бұл ретте Қазақстан Республикасының азаматтары оң қолын жүрек тұсына қояды.

	[image: Предупреждение контур]


	 Сайлау учаскесін ашу кезіндегі барлық іс-əрекеттерді УСК төрағасы дауыстап түсіндіріп отыруы тиіс. Комиссия сайлау учаскесінің ашылуы туралы хаттамаға тиісті мəліметтер мен сандық көрсеткіштерді енгізеді. 
Дауыс беру үй-жайында болған тұлғалар УСК бекіткен тəртіп қағидаларын қатаң сақтауға міндетті. Бұл қағидалар қолданыстағы заңнамаға қайшы келмеуі тиіс жəне дауыс беру үй-жайында болған тұлғалардың құқықтары мен міндеттерін айқындайды.




2.3.3. Дауыс беруге арналған бюллетеньді беру тəртібі

[image: ]

УСК төрағасы мен хатшысы сайлау бюллетеньдерін беруге құқылы емес.
УСК мүшелеріне бюллетеньдерге алдын ала қол қоюға тыйым салынады.
Бюллетеньдерді УСК мүшелері тізім негізінде сайлаушының жеке басын куәландыратын құжатты көрсетуі арқылы береді.

	Жеке куәлік
	           Паспорт



Сайлаушының цифрлық құжаттар сервисі арқылы ұсынатын жеке басын куəландыратын құжаттары қағаз түріндегі құжаттарға тең.

Əрбір сайлаушы өзі дауыс береді.
Дауыс беру құқығын беруге, сондай-ақ басқалар үшін дауыс беруге тыйым салынады.
Бюллетеньдерді сайлаушылар жасырын дауыс беретін кабинада толтырады.
Жасырын дауыс беруге арналған кабинада сайлаушыдан басқаның болуына тыйым салынады. Бюллетеньді өз бетінше толтыруға мүмкіндігі жоқ сайлаушы өзі сенетін адамның көмегін пайдалануға құқылы және дауыс бергеннен кейін оның тегі сайлаушының бюллетеньді алғаны туралы қолының қасындағы тізімге енгізіледі. Бұл тұлға:
· сайлау комиссиясының мүшесі;
· сенім білдірілген адам;
· Қазақстан Республикасының саяси партияларының, басқа да аккредиттелген қоғамдық бірлестіктердің, коммерциялық емес ұйымдардың байқаушысы немесе халықаралық байқаушы;
· журналист – БАҚ өкілі;
· мәслихаттың немесе әкімдіктің лауазымды тұлғасы болмауы керек

	
[image: Предупреждение контур]

	Сайлаушы дауыс беру кезінде ол дауыс беретін жауап нұсқасының оң жағындағы бос шаршыға кез келген белгіні қояды. Бюллетеньге қарындашпен белгі қоюға, сондай-ақ оған қандай да бір түзетулер енгізуге жол берілмейді. Сайлаушы  толтырылған дауыс беруге арналған бюллетеньді стационарлық жəшікке салады жəне дауыс беруге арналған үй-жайдан шығып кетеді. 
   Бюллетеньдерді шығару, сондай-ақ кабиналарда бюллетеньдерді, мазмұны белгісіз заттарды немесе пакеттерді қалдыру жағдайларын болдырмау мақсатында комиссиямүшелері кабиналарға кіруі мен шығуын, сондай-ақ дауыс беруге арналған жəшікті үнемі байқауды қамтамасыз етуі қажет.


	[image: ]заңдағы новелла
	Толтырылған сайлау бюллетенін фото- және (немесе) бейнетүсірілім жүргізуге жүзеге асыруға және оны дауыс беру күні таратуға тыйым салынады


Осыған орай, дауыс беру кабиналарына тиісті ескертулерді орналастыру ұсынылады


2.3.4. Дауыс беру құқығын беретін есептен шығару куəліктері бойынша дауыс беру

Дауыс беру құқығын беретін есептен шығару куәлігінің түпнұсқасын көрсеткен сайлаушы кейінгі реттік нөмірі көрсетіліп, тізімнің соңына келесі деректерді көрсете отырып енгізіледі: 
· тегі, аты, әкесінің аты, 
· туған күні,
· тұрғылықты жерін тіркеу мекенжайы,
· тұрғылықты жері бойынша тізімге енгізілген дауыс беруге арналған учаскенің нөмірі, 
· есептен шығару куәлігінің сериялық бес таңбалы нөмірі,
· оның берілген күні.
Дауыс берудің одан кейінгі рәсімі сайлау туралы заңнамада белгіленген тәртіпке сәйкес өткізіледі. 
Есептен шығару куәлігі тізімге қоса тіркеледі.

	Бүлінген бюллетеньдер
Азамат өзіне бюллетень берген учаскелік сайлау комиссиясының мүшесіне бүлінгеннің орнына жаңа бюллетень беру туралы өтініш жасауға құқылы. 
Бүлінген бюллетеньді алғаннан кейін учаскелік сайлау комиссиясының мүшесі азаматқа жаңа бюллетень беріп, оған өз қолын қояды жəне республикалық сайлауға қатысуға құқығы бар азаматтар тізімінде қате жіберген азаматтың тегіне қарама-қарсы жерінде («Бүлінгеннің орнына бюллетень берілді») деген белгі қояды. 
Бүлінген бюллетеньдер пайдаланылмаған болып саналады жəне пайдаланылмаған бюллетеньдермен бірге қапталып жиналады.



2.3.5.  Дауыс беруге арналған үй-жайдан тыс жерде дауыс беруді ұйымдастыру
Сайлаушы, егер учаскеге келе алмаса, дауыс беру күні сағат 12:00-ден кешіктірмей:
-	денсаулық жағдайы бойынша;
-	отбасының сырқат мүшесіне күтім жасау себебі бойынша;
-	сайлау учаскелері құрылмаған шалғайдағы және қатынасу қиын аудандарда болуына байланысты УСК-ға жазбаша өтінішпен жүгіне алады.
Өтініш келіп түскен жағдайда комиссия төрағасы республикалық сайлауға қатысуға құқығы бар азаматтар тізімінде өтініш берген сайлаушының тегіне қарама-қарсы жерінде («Болу орны бойынша дауыс беру») деген белгі қояды: 
Сайлаушылардың болу орны бойынша дауыс беру үшін тасымалданатын жәшік пайдаланылады. Комиссия хатшысы дауыс беруге арналған жәшіктерді алып жүретін комиссия мүшелерінің маршруттарын жасайды.
Үйден дауыс беруге баратын УСК мүшелеріне ведомостьпен дауыс беру бюллетеньдері, берілген өтініштер және дауыс беру өтетін мекенжайлар тізімі (тізілімнен үзінді) бар қозғалыс маршрутарын беріледі. УСК мүшелері бюллетеньдердің бүлінуі ескеріле отырып, олардың қажетті санымен қамтамасыз етілуге тиіс.
Тасымалданатын жәшікті УСК-ның екі мүшесі алып жүреді. Комиссия мүшелері аккредиттелген ҚБ мен КЕҰ өкілдерін және БАҚ өкілдерін сайлаушыны дауыс беруге арналған үй-жайдан тыс жерде дауыс беруі туралы хабардар етуге міндетті.
Сайлау комиссиясының мүшелері дауыс беруді үй-жайдан тыс ұйымдастыру үшін шыққан кезде оларды аккредиттелген ҚБ мен КЕҰ өкілдері және БАҚ өкілдері қоса жүруге құқылы. 
Екі УСК мүшесі шыққан көлікте бір өкіл, ҚБ мен КЕҰ өкілі немесе БАҚ өкілі бола алады (көліктегі орын санына байланысты). Басқа ҚБ мен КЕҰ өкілдері, БАҚ өкілдері өздерінің жеке көліктерімен комиссия мүшелері отырған көлікке қоса еріп жүруге құқылы.
Үй-жайдан тыс жерде дауыс беру кезінде бюллетень сайлаушының жеке басын куәландыратын құжатты көрсету арқылы дауыс беруге арналған үй-жайдан тыс жерде дауыс беру туралы өтініштің негізінде беріледі, азамат өтінішке қол қояды.
Бюллетень берген УСК мүшесі бюллетеньде және дауыс беру үшін үй-жайдан тыс жерде дауыс беру туралы өтінішке өз қолын қояды.
Дауыс беруді ұйымдастыру және өткізу сайлаушының сайлау құқығын бұзу, дауыс беру құпиясын бұзу немесе сайлаушының ерік-жігерін бұрмалау мүмкіндігін болғызбауға тиіс.

	Комиссия хатшысы туындаған мәселелердің шешілуін және Комиссия мүшелерінің учаскеге уақытылы оралуын қамтамасыз ету үшін сайлаушылардың болатын жері бойынша дауыс беруді ұйымдастыру үшін кеткен УСК мүшелерімен тұрақты байланыста болуға тиіс.


2.3.6. БАЙҚАУШЫЛАРМЕН, СЕНІМ БІЛДІРІЛГЕН АДАМДАРМЕН ЖӘНЕ БҰҚАРАЛЫҚ АҚПАРАТ ҚҰРАЛДАРЫНЫҢ ӨКІЛДЕРІМЕН ЖҰМЫС

Сайлауды ұйымдастыру және өткізу кезіндегі жариялылық 
Сайлауды байқау сайлау құқықтарын қамтамасыз етудің маңызды элементі әрі қоғамдық байқау тетігі болып табылады. Қазақстан Республикасының заңнамасында сайлау күні сайлау комиссияларының жұмысына халықаралық және отандық байқаушылардың қатысуы көзделген.
Халықаралық және отандық байқаушылардың құқықтары мен міндеттері көп жағдайда ұқсас екенін атап өткен жөн. Негізгі айырмашылық – халықаралық байқаушылар сайлау процесінің барлық кезеңдерінде сайлау комиссияларының жұмысына қатысуға құқылы болса, отандық байқаушылар байқаушы мәртебесін заңнамада белгіленген тәртіппен алған сәттен бастап жүзеге асырады.
Сайлау өткізу кезінде партиялық тізімдерді ұсынған саяси партиялардың сенім білдірілген адамдары, аккредиттелген қоғамдық бірлестіктер мен коммерциялық емес ұйымдардың, саяси партиялардың ұсынған байқаушылары, отандық бұқаралық ақпарат құралдарының өкілдері, сондай-ақ шет мемлекеттер мен халықаралық ұйымдардың аккредиттелген байқаушылары және шетелдік бұқаралық ақпарат құралдарының өкілдері қатыса алады.

	Қазақстан Республикасының он сегіз жасқа толған азаматтары саяси партиялардан, сондай-ақ өзге де аккредиттелген қоғамдық бірлестіктерден, коммерциялық емес ұйымдардан байқаушылар ретінде жіберіледі


Аталған тұлғаларды аккредиттеу тәртібі, сондай-ақ олардың құқықтары мен міндеттері Конституциялық заңға және Қазақстан Республикасының заңнамасына сәйкес айқындалады.
Бұл ретте сайлау комиссияларының жұмысына араласуға жол берілмейді.

Байқаушылардың қызметі 
Жарғыларында Сайлауды қадағалау жөніндегі қызмет көзделген қоғамдық бірлестіктер мен коммерциялық емес ұйымдарды (бұдан әрі – ҚБ және КЕҰ) аккредиттеу тәртібі Орталық сайлау комиссиясының қаулысымен бекітілген (ҚР ОСК 2022 жылғы 27 желтоқсандағы №131/626 қаулысы).
Жарғыларында сайлауды байқау және сайлау өткiзу кезiнде қатысу жөніндегі қызмет көзделген қоғамдық бірлестіктер, саяси партиялар мен коммерциялық емес ұйымдар аккредиттеуге жатады.
Аккредиттеуді өткізу қағидаларына сәйкес Республикалық қоғамдық бірлестіктер мен коммерциялық емес ұйымдар Орталық сайлау комиссиясында аккредиттеуді алады.   Аймақтық және жергілікті қоғамдық бірлестіктер мен коммерциялық емес ұйымдарды аккредиттеуді аумақтық сайлау комиссиялары жүзеге асырады.
Процедуралар мүмкіндігінше жеңілдетілген. Аккредиттеу үшін тек екі құжат тапсыру керек. Бірінші құжат-нысаны белгіленген өтініш. Екінші құжат – сайлауды байқау құқығын растайтын жарғыдан үзінді. Аккредиттеуге өтінішті қарау мерзімі – 30 күн.
Аккредиттеу белгілі бір сайлау науқанына, сайлауға байланысты емес, ол үнемі жүзеге асырылады.
Сайлау комиссиялары берген аккредиттеу туралы куәліктің қолданылу аясы келесідей:     
- саяси партияларға, республикалық ҚБ және КЕҰ-ға республиканың барлық аумағында барлық сайлаулар мен сайлауларға қатысу құқығы беріледі;
· өңірлік ҚБ және КЕҰ-ға олардың құрылымдық бөлімшелері бар өңірлер шегінде барлық сайлаулар мен сайлауларға қатысу құқығы беріледі.
· тиісінше, жергілікті ҚБ және КЕҰ бір өңір шегінде жыл ішінде барлық сайлаулар мен сайлауларға қатысу құқығын алады.
Аккредиттеу туралы куәлік бір жыл мерзімге беріледі және сайлау мен сайлаудың тиісті түрлерінде байқауды жүзеге асыру құқығын береді.
 Байқау үшін аккредиттелген ұйымдардың тізілімі ұдайы өзектендіріліп, ҚР ОСК интернет ресурсында орналастырылады.

Дауыс беру күніндегі бақылау
Сайлау учаскесінде бір мезгілде қатысатын халықаралық байқаушылар мен шетелдік бұқаралық ақпарат құралдары өкілдерінің санына шектеу қойылмайды. Ал отандық байқаушыларға, партиялық тізім ұсынған саяси партиялардың сенім білдірілген адамдарына, сондай-ақ отандық бұқаралық ақпарат құралдарының өкілдеріне қатысты бір мезгілде әр ұйымнан немесе субъектіден бір ғана өкілдің қатысуына жол беріледі. Телеарналардан бір мезгілде үш өкілден артық қатыса алмайды.
Дауыс беру күні дауыс беруге арналған сайлау учаскесі ашылған кезден бастап және сайлаушылардың дауыстарын санау кезінде дауыс беру нәтижелері анықталғанға дейін сайлау учаскесінде бір мезгілде қатысуға құқылы:

Құжаттар байқаушы туралы деректерді есепке алу журналына енгізу арқылы оны тіркеу үшін сайлау комиссиясының төрағасына не оны алмастыратын адамға көрсетіледі.
Орталық сайлау комиссиясы республика бойынша аккредиттелген қоғамдық бірлестіктердің, коммерциялық емес ұйымдардың тізілімін жүргізеді. Аумақтық сайлау комиссиялары Тізілімге енгізу үшін өңірлік және жергілікті ұйымдарды тіркеу туралы деректерді ОСК-ға жібереді.
  Дауыс беру күні учаскелерде байқаушыларды тіркеу кезінде УСК мүшелері осы тізілім бойынша аккредиттеуді тексереді.

	Саяси партиялардың сенім білдірілген адамдарын, байқаушыларды және бұқаралық ақпарат құралдары өкілдерін тіркеу дауыс беру кезеңі бойы олардың сайлау учаскесіне келуіне қарай жүргізіледі. Бұл ретте олардың дауыс беру үй-жайында болған уақыты арнайы журналда міндетті түрде белгіленеді.
Қазақстан Республикасының БАҚ өкілдері сайлау учаскесіне БАҚ-тың масс-медиа саласындағы уәкілетті органда есепке қойғанын растайтын құжат болған жағдайда ғана жіберіледі.




Шет мемлекеттер мен халықаралық ұйымдар байқаушыларының, шетелдік бұқаралық ақпарат құралдары өкілдерінің:
1) сайлау процесінің барлық кезеңдеріне қатысуға;
2) сайлау комиссияларында сайлау науқанының барысы туралы ақпарат алуға;
3) дауыс беруді өткізу және дауыстарды санау кезінде сайлау учаскелеріне кіруге;
4) сайлау процесіне қатысушылармен кездесуге;
5) өздерінің байқағандары, анықталған заң бұзушылықтар туралы сайлау комиссияларының мүшелерін хабардар етуге, ұсынымдар енгізуге;
6) жария мәлімдемелер жасауға;
7) дауыс беру нәтижелері туралы хаттамаларды жоғары тұрған сайлау комиссияларына беру рәсімін байқауға құқығы бар. 

Шет мемлекеттер мен халықаралық ұйымдардың байқаушылары, шетелдік бұқаралық ақпарат құралдарының өкілдері:
1) жеке басын және аккредиттелгенін куәландыратын құжаттарын өздерімен бірге алып жүруге;
2) сайлау процесіне, сайлау комиссиясының дауыстарды санау және шешімдер қабылдау рәсіміне араласпауға;
3) сайлау комиссиясының жұмысына кедергі келтіретін іс-әрекеттер жасамауға;
4) сайлау учаскесінде сайлау комиссиясы төрағасының тиісті сайлау комиссиясы белгілеген тәртіп ережелерін сақтау жөніндегі талаптарын орындауға;
5) алаламауға, нақты саяси партияға артықшылық бермеуге;
6) Қазақстан Республикасының Конституциялық заңының және өзге де заңнамасының талаптарын сақтауға міндетті.

Отандық байқаушылар:
1) сайлау комиссиясының отырысына қатысуға;
2) дауыс беруге, соның ішінде үй-жайдан тыс жерде дауыс беруге қатысқан сайлаушылардың саны туралы ақпарат алуға;
3) дауыс беруді өткізу және дауыстарды санау кезінде тиісті сайлау учаскесінің дауыс беруге арналған үй-жайында болуға;
4) тасымалданатын сайлау жәшігін бақылап жүруге, соның ішінде оларды тасымалдау кезінде көлікқұралында болуға;
5) сайлау учаскесінде, дауыс беруге арналған пунктте дауыс беру барысын, дауыстарды санау жәнедауыс беру нәтижелерін ресімдеу рәсімін барлық аталған рәсімдерді анық көру мүмкіндігін қамтамасыз ететін жағдайларда байқауға;
6) тиісті сайлау комиссиясының және (немесе) оның мүшелерінің шешімдеріне, іс-әрекеттеріне(әрекетсіздігіне) жоғары тұрған сайлау комиссиясына немесе сотқа шағымдануға;
7) сайлаушылардың дауыс беруге арналған үй-жайға келу мүмкіндігі болмаған жағдайда олардың дауыс беруге арналған үй-жайдан тыс жерде дауыс беруін өткізу кезінде қатысуға;
8) учаскелік сайлау комиссиясы мүшелерінің пайдаланылмаған сайлау бюллетеньдерін санауы және жоюы кезінде қатысуға;
9) дауыс беру барысына және оның қорытындыларын шығаруға кедергі жасамай, фотожазба, дыбысжазба және бейнежазба жасауға;
10) дауыс беру нәтижелері туралы хаттамаларды жоғары тұрған сайлау комиссияларына беру рәсімін байқауға;
11) дауыс беру өткізілгеннен кейін дауыс беру қорытындылары туралы сайлау комиссиясының хаттамаларымен танысуға, олардың куәландырылған көшірмелерін алуға;
12) сайлау комиссиясы мүшелерінің назарын Конституциялық заң талаптарының бұзылуына аударуға, оларға бұзушылықтар туралы тиісті жазбаша мәлімдемелерді, актілерді табыс етуге және табыс еткені туралы белгі соқтыруға құқылы. 
Сайлау комиссиясының төрағасы, оны алмастыратын адам сенім білдірілген адамдардың, байқаушылардың өтініштері бойынша дауыстарды санау хаттамасына олардың жасаған актілерін қоса беруге міндетті.

Отандық байқаушылар:
1) олардың жеке басы мен өкілеттігін куәландыратын құжаттарын өздерімен алып жүруге;
2) сайлау процесіне, сайлау комиссиясының дауыстарды санау және шешімдерді қабылдау рәсіміне араласпауға;
3) сайлау комиссиясының жұмысына кедергі келтіретін іс-әрекеттер жасамауға;
4) сайлау учаскесінде сайлау комиссиясы төрағасының тиісті сайлау комиссиясы белгілеген тәртіп ережелерін сақтау жөніндегі талаптарын орындауға;
5) өз ескертулерін құжатталған, шынайы және тексеруге болатын фактілермен негіздеуге;
6) Конституциялық заңының және өзге де заңнамасының талаптарын сақтауға;
7) алаламауға, нақты саяси партияға артықшылық бермеуге;
8) фото-, аудио- және бейнежазбаны жүзеге асыру және тарату кезінде Қазақстан Республикасының заңдарында көзделген талаптарды сақтауға міндетті.
Сенім білдірілген адамдар байқаушылардың құқықтарына ие және олардың міндеттерін атқарады.

Байқаушылар қызметі үшін жағдайлар 
Байқаушылар үшін сайлау жәшіктерін, жасырын дауыс беруге арналған кабиналарға кіріп-шығуын байқау мүмкіндігі қамтамасыз етілуі тиіс (Конституциялық заңның 39-бабының 1-тармағы).     
Осыған байланысты учаскелік сайлау комиссиясының шешімімен байқаушылардың орналасатын орындарын алдын ала белгілеген жөн. Бұл ретте бюллетеньдерді беру орындары, жасырын дауыс беруге арналған кабиналар және дауыс беруге арналған жәшіктер бір мезгілде олардың көру аймағында болуы тиіс.
Дауыс беруге арналған үй-жайдағы дауыстарды санау жүргiзiлетiн столдар учаскелiк сайлау комиссиялары мүшелерiнiң iс-әрекетiн үй-жайдағы қатысушы барлық адамдардың көрiп отыруы қамтамасыз етiлетіндей етiп орналастырылады. Дауыстарды санау кезiнде қатысатын сенiм бiлдiрiлген адамдар мен байқаушылар дауыстарды санауды бюллетеньдердегi белгілердiң көрiнiп тұруы қамтамасыз етiлетiндей қашықтық пен жағдайда байқап тұрады (Конституциялық заңның 43-бабы).
УСК төрағасы комиссия қызметінің ашықтығы мен жариялылығын қамтамасыз етуге, дауыс беру және сайлаушылардың дауыстарын санау барысында қатысып отырған адамдарға комиссия жүзеге асырып жатқан барлық іс-әрекеттердің тәртібін түсіндіруге міндетті.
Дауыс беруге арналған үй-жайдағы адамдар дауыс берудi өткiзу жөнiндегi комиссия белгiлеген ережелердi қатаң сақтауға мiндеттi. Тиiстi сайлау комиссиясының төрағасы бiр мезгiлде дауыс беруге арналған үй-жайдағы сайлаушылардың санын реттейдi; тәртiпке жауапты болады және Конституциялық заңның ережелерiн бұзып, дауыс берудi өткiзуге кедергi келтiрген кез келген адамның ол жерден кетуiн талап етуге хақылы.
 Дауыс беру күні сайлау комиссиясының үй-жайында сайлау процесіне қатысы жоқ бөгде адамдардың болуына тыйым салынады.
УСК мүшелері комиссия қызметінің ашықтығы мен жариялылығын қамтамасыз етуге, азаматтарға олардың құқығын іске асыру тәртібін, ал дауыс беру және дауыстарды санау кезінде қатысқан адамдарға – УСК орындайтын барлық іс әрекеттердің тәртібі мен мағынасын түсіндіруге міндетті.
УСК төрағасы бір мезгілде дауыс беруге арналған үй-жайда тұрған азаматтардың санын реттейді; ол тәртіпке жауап береді және сайлау туралы заңнаманың нормаларын бұзған және дауыс беруді өткізуге кедергі келтірген кез келген адамнан үй-жайдан кетуді талап етуге құқылы.











Қазақстан Республикасының Сайлау туралы заңдарын бұзған жағдайда, учаскелiк сайлау комиссиясының мүшесi оның жұмысына қатысудан дереу шеттетiледi, ал байқаушы мен өзге адамдар сайлау комиссиясының жазбаша нысанда қабылданған дәлелдi шешiмi бойынша дауыс беруге арналған үй-жайдан шығарылады (Конституциялық заңның 39-бабының 2-тармағы).
Аталған шешімнің орындалуын ішкі істер органдары қамтамасыз етеді. Сонымен қатар олар комиссия құрамынан шеттетілген мүшені, сондай-ақ дауыс беру үй-жайынан шығарылған өзге тұлғаны Қазақстан Республикасының заңдарында көзделген жауаптылыққа тарту жөнінде шаралар қабылдайды.
Дауыс беруге арналған үй-жайларда тəртіпті қамтамасыз ету ішкі істер органдарына жүктеледі. Ішкі істер органдарының қызметкерлері УСК төрағасының шақыруы бойынша ғана дауыс беруге арналған үй-жайда болуға тиіс жəне тəртіп қалпына келтірілгеннен кейін не комиссия төрағасының өтініші бойынша ол жерден дереу шығуға мiндеттi.

















2.4. ДАУЫСТАРДЫ САНАУ ЖӘНЕ ДАУЫС БЕРУ НӘТИЖЕЛЕРІН АНЫҚТАУ КЕЗІНДЕГІ УЧАСКЕЛІК САЙЛАУ КОМИССИЯСЫ ІС-ҚИМЫЛДАРЫНЫҢ ТӘРТІБІ
Сайлау күні сайлаушылардың дауыстарын санау – сайлау процесіндегі ең маңызды кезеңдердің бірі. Бұл жұмыс учаскелік сайлау комиссиясы мүшелерінен ерекше мұқияттылық пен жинақылықты талап етеді, сондай-ақ асығыстық пен қобалжуға жол бермеуді көздейді. Осы мақсатта сайлаушылардың дауыстарын санауға үздіксіз 12 сағат уақыт бөлінеді.
Дауыстарды санау сенім білдірілген адамдардың, байқаушылардың және бұқаралық ақпарат құралдары өкілдерінің қатысуымен жүргізіледі. Дауыстарды санаудың барлық рәсімдері ашықтық пен жариялылық қағидаттарына сәйкес жүзеге асырылады.

	[image: Предупреждение контур]
	Егер осы учаскеде дауыс беру уақыты өзгертілмеген болса, дауыстарды санау жергілікті уақыт бойынша жиырма сағаттан басталады. Дауыс беру уақыты өзгерген жағдайда дауыстарды санау дауыс беру аяқталғаннан кейін басталады.
Комиссия төрағасы дауыс беру аяқталғанын жариялағаннан кейін дауыс беру үйжайына ешкім кіргізілмейді. Дауыс беру аяқталғаны жарияланған сəтте дауыс беру үй-жайында болған барлық сайлаушылардың дауыс беруге құқығы бар.




Дауыстарды санау рәсімінде 6 НЕГІЗГІ КЕЗЕҢДІ бөліп көрсету қажет.

1. Тізім бойынша сайлаушылардың жалпы санын және бюллетень алған сайлаушылардың санын анықтау.
Дауыс беру рәсімі аяқталғаннан кейін УСК тізім бойынша мыналарды белгілейді: 
1)  сайлау учаскесінде сайлаушылардың жалпы санын;
2) УСК-нің әрбір мүшесі берген бюллетеньдер санын;
3)  сайлау бюллетень алған сайлаушылардың санын.
Комиссия төрағасы санау нәтижелерін жариялайды, ал комиссия хатшысы оларды дауыс беру нәтижелері туралы хаттамаға енгізеді.

2. Пайдаланылмаған сайлау бюллетеньдерді санау және жою
Пайдаланылмаған сайлау бюллетеньдерді есептеу жүргізіледі, есептеу нәтижелері хаттамаға енгізіледі. Пайдаланылмаған және бүлінген барлық бюллетеньдер жойылады. Бюллетеньді жою үшін оның кез келген бұрышы кесіледі немесе тесіледі. 
Пайдаланылмаған және бүлінген бюллетеньдер жазылған пакетке (конвертке, қапқа) буып-түйіледі, оған мөр қойылады, төраға мен хатшының қолдарымен және комиссияның мөрімен расталады.

3. Дауыс беру жəшіктерін ашу жəне дауыстарды санау
Тасымалданатын жәшіктер бірінші болып кезекпен ашылады. Дауыс беруді ұйымдастыру туралы жазбаша өтініштерді келген жері бойынша бірінші және екінші тасымалданатын жәшіктер бойынша есептеу жүргізіледі және өтініштер екі бумаға жиналады. 
Пломбаның немесе мөрдің бүтіндігін тексергеннен кейін бірінші тасымалданатын жәшік ашылады. Тасымалданатын жәшіктегі бюллетеньдердің саны дауыс беруге арналған үйжайдан тыс жерде дауыс беру мүмкіндігі туралы жазбаша өтініштердің санына сәйкес келуге тиіс. Егер тасымалданатын жәшікте белгіленген үлгідегі сайлау бюллетеньдері жазбаша өтініштердің санынан көп болса, онда осы жәшіктегі барлық бюллетеньдер жарамсыз деп танылады. Бұл жағдайда тасымалданатын жәшіктен алынған барлық бюллетеньдерді жарамсыз деп тану туралы акт жасалады. Актіде сондай-ақ осы тасымалданатын жәшіктің көмегімен дауыс беруге арналған үй-жайдан тыс жерде дауыс беруді өткізген комиссия мүшелерінің тегі, аты, әкесінің аты көрсетіледі. 
Пломбаның немесе мөрдің бүтіндігін тексергеннен кейін екінші тасымалданатын жәшік ашылады. Бюллетеньдерді есептеу алғашқы тасымалданатын жәшіктегі сияқты тәртіппен жүргізіледі. Дауыс беруге арналған тасымалданатын жәшіктер ашылғаннан кейін стационарлық жәшік ашылады. 
 Стационарлық және тасымалданатын жәшіктердегі барлық бюллетеньдер үстелге жайылады және комиссия бюллетеньдерді сұрыптауға кіріседіломбаның немесе мөрдің бүтіндігін тексергеннен кейін екінші тасымалданатын жәшік ашылады. Бюллетеньдерді есептеу алғашқы тасымалданатын жәшіктегі сияқты тәртіппен жүргізіледі. Дауыс беруге арналған тасымалданатын жәшіктер ашылғаннан кейін стационарлық жәшік ашылады. Стационарлық және тасымалданатын жәшіктердегі барлық бюллетеньдер үстелге жайылады және комиссия бюллетеньдерді сұрыптауға кіріседі.
Бюллетеньдерді санауды ыңғайлы ұйымдастыру үшін комиссия хатшысы сайлауға қатысатын және партиялық тізім ұсынған әрбір саяси партияның атауы жазылған тақтайшаларды, сондай-ақ «Бәріне қарсы» және «Жарамсыз бюллетеньдер» деген тақтайшаларды орналастырады.

4. Әрбір саяси партия бойынша бюллетеньдерді санау
Белгіленген үлгідегі сұрыпталған бюллетеньдерді санау әрбір саяси партия бойынша, сондай-ақ жарамсыз бюллетеньдер және «Бәріне қарсы» белгісі қойылған бюллетеньдер бойынша жеке жүргізіледі.
Сайлау бюллетеньдерiн санау кезiнде комиссия төрағасы немесе комиссияның белгiлi бiр мүшесi қатысушыларға сайлау бюллетенiн көрсетедi және сайлаушының ерiк бiлдiруiн жариялайды.
Дауыстарды санауды сайлау комиссиясының мүшелерi дауыс беру қорытындысы анықталғанға дейiн үзіліссiз жүргiзедi, қорытындылар Конституциялық заңға сәйкес дауыстарды санау кезiнде қатысатын адамдардың назарына жеткiзiлуге тиiс.
Сайлау учаскесiнде дауыстарды санау уақыты санау басталған кезден бастап он екi сағаттан аспауға тиiс.

Жарамсыз сайлау бюллетеньдері. Төмендегі бюллетеньдер жарамсыз деп танылады:
· белгіленген үлгіге сәйкес келмейтін бюллетеньдер; 
· учаскелік сайлау комиссиясы мүшесінің қолы жоқ бюллетеньдер; 
· бірден көп саяси партия белгіленген бюллетеньдер; 
· белгі қарындашпен қойылған, өшірудің немесе өзге де қолдан жасау белгілерінің іздері бар бюллетеньдер, сондай-ақ сайлаушының ерік білдіруін анықтау мүмкін болмайтын бюллетеньдер. 
Бюллетеньдердiң жарамсыз деп танылуына байланысты келiспеушiлiк пайда болған жағдайда мәселенi учаскелiк комиссия дауыс беру жолымен шешедi. Бұл ретте шешiм комиссия мүшелерiнiң жалпы санының жартысынан астамы даусымен қабылданады.
Дауыстарды тiкелей санау кезiнде жарамсыз сайлау бюллетеньдерi дауыс беруге қатысқан сайлаушылардың бюллетеньдерi қатарынан алып тасталады.

Стационарлық және тасымалданатын сайлау жәшіктері ашылғаннан кейін учаскелік сайлау комиссиясы бюллетеньдердің саны бойынша мыналарды анықтайды:
1. дауыс беруге қатысқан сайлаушылардың жалпы саны, оның ішінде: 
· дауыс беру құқығына арналған дауыс беру куәліктері бойынша дауыс бергендер; 
· дауыс беру үй-жайынан тыс жерде дауыс бергендер; 
2. әрбір саяси партия үшін берілген дауыстар саны; 
3. «Бәріне қарсы» бюллетеньдерінің саны;
4. жарамсыз деп танылған бюллетеньдер саны;
5. учаскелік сайлау комиссиясы алған бюллетеньдер саны;
6. жойылған бюллетеньдер саны. 
Дауыс беруге арналған жәшiктерден алынған бюллетеньдердiң саны сайлаушылар тiзiмдерiнің және дауыс беруге арналған үй-жайдан тыс жерде дауыс беру туралы өтiнiштердiң негiзiнде берiлген бюллетеньдер санынан асып кеткен жағдайда, сайлау комиссиясының әрбiр мүшесi берген бюллетеньдер саны анықталады.
Заңнамада дауыстарды қайта санау мүмкіндігі көзделген. Учаскелік сайлау комиссиясы сенім білдірілген адамның жазбаша нысанда берілген арызы бойынша дауыстарды қайта санауды жүргізеді. Сенім білдірілген адамның талабы бойынша дауыстарды қайта санау бір рет қана жүргізіледі және оның мерзімі негізгі санаумен қоса есептегенде жиынтық түрде он екі сағаттан аспауға тиіс.
 
5. Сайлау комиссиясының қорытынды отырысын өткізу
Сайлау учаскесі бойынша дауыс беру қорытындылары учаскелік сайлау комиссиясының отырысында сайлауды байқауды жүзеге асыратын тұлғалардың қатысуымен белгіленеді.
Дауыстарды санау нәтижелері сайлау комиссиясының отырысында қаралып, хаттамаға енгізіледі. Хаттамаға сайлау комиссиясының төрағасы мен мүшелері қол қояды. Сайлау комиссиясының төрағасы болмаған жағдайда хаттамаға оның орнына сайлау комиссиясы төрағасының орынбасары немесе хатшысы қол қояды. 
Дауыс беру нәтижелері туралы хаттаманы қарындашпен және түрлі-түсті сиямен толтыруға, сондай-ақ оған қандай да бір түзетулер енгізуге жол берілмейді. Бұл ретте дауыс беру нәтижелерінің сандық мәндері жазбаша қайталануға тиіс.
Хаттаманың көшірмесі учаске үй-жайында жалпы жұрттың танысуы үшін арнайы белгіленген орынға дереу ілінеді және екі күн ішінде сонда болады. 
Дауыстарды санау кезінде дауыс беруге арналған үй-жайға қатысқан адамның қалауы бойынша оған комиссия төрағасы мен хатшысының қолдары қойылып, УСК мөрімен куәландырылған хаттаманың көшірмесі беріледі.

Сайлау құжаттарын қаптау және жоғары тұрған комиссияға жеткізу
Сайлау комиссиясының мүшелері сайлау бюллетеньдерін әрбір саяси партия бойынша жеке-жеке жазылған пакеттерге қаптайды. 
Сонымен қатар жарамсыз бюллетеньдер мен «Бәріне қарсы» деген жолда белгісі бар бюллетеньдер жеке-жеке қатталып жиналады. Әрбір пакет мөрленеді, төраға мен хатшының қолдарымен және УСК мөрімен расталады. Жоғарыда көрсетілген құжаттар салынған пакеттер байланады қапқа, қорапқа салынады және мөрленеді.
 Учаскелік сайлау комиссиясы келесі құжаттарды тиісті аумақтық сайлау комиссиясына дереу жеткізеді: 
· дауыс беру нәтижелері туралы хаттаманы; 
· тиісті тәртіппен буып-түйілген сайлау бюллетеньдерін; 
· дауыс беру куәліктері мен сайлаушылардың дауыс беру күні тізімге енгізілуіне негіз болған өзге де құжаттар қоса тіркелген, буып-түйілген сайлаушылар тізімін; 
· сайлау күні дауыс беру үй-жайында болған байқаушылар, сенім білдірілген адамдар және бұқаралық ақпарат құралдары өкілдері туралы мәліметтерді; 
· учаскелік сайлау комиссиясында жеке және заңды тұлғалардың өтініштерін қарау туралы мәліметтерді. 
Тиiстi жоғары тұрған сайлау комиссиясы учаскелiк сайлау комиссияларының хаттамаларында қателердi, сәйкессiздiктердi анықтаған болса, сондай-ақ дауысты есептеудiң дұрыстығына күмәнданатын болса, бұл комиссия тиiстi учаскелiк сайлау комиссиясының сайлаушылардың дауыстарын қайта санауы туралы шешiм қабылдауға құқылы. 
Сайлаушылардың дауысын қайта санау жоғары тұрған сайлау комиссиясы мүшесiнiң және дауыстардың дұрыс саналмағандығы фактілерiн табыс еткен өтiнiш берушілердің қатысуымен жүргiзiледi.
Сайлау комиссиясы шешімінің негiзiнде жүзеге асырылатын дауыстарды қайта санау сайлау қорытындылары ресми жарияланғанға дейiн жүргізілуге тиiс.



2.5. САЙЛАУ ҚОРЫТЫНДЫЛАРЫ

2.5.1. Құрылтай депутаттарын сайлау қорытындыларын анықтау және жариялау

Учаскелік сайлау комиссиясы дауыс беру нәтижелері бойынша дауыс беру хаттамасын жасайды, ол дереу тиісті аумақтық сайлау комиссиясына (ауданның, қаланың, астанадағы, республикалық маңызы бар қаладағы ауданның) жіберіледі.
	[image: ]заңдағы новелла
	Учаскелік сайлау комиссияларының хаттамалары негізінде тиісті аумақтық сайлау комиссиялары (ауданның, қаланың, астанадағы, республикалық маңызы бар қаладағы ауданның) дауыс беру нәтижелері туралы хаттама жасайды, оған комиссия төрағасы мен мүшелері қол қояды және ол дауыс беру күнінен бастап екі күннен аспайтын мерзімде тиісті аумақтық сайлау комиссияларына (астананың, облыстардың, республикалық маңызы бар қалалардың) жіберіледі.



	[image: ]заңдағы новелла
	Тиісті аумақтық сайлау комиссиялары (астананың, облыстардың, республикалық маңызы бар қалалардың) дауыс беру нәтижелері туралы хаттама жасайды, оған комиссия төрағасы мен мүшелері қол қояды және ол дауыс беру күнінен бастап үш күннен аспайтын мерзімде Орталық сайлау комиссиясына жіберіледі.



Сайлау нәтижелері Орталық сайлау комиссиясының отырысында тиісті аумақтық сайлау комиссияларының хаттамалары негізінде анықталады.
Қазақстан Республикасын тұтас алғанда Құрылтай депутаттары сайлауының қорытындыларын Орталық сайлау комиссиясы сайлау өткiзiлген күннен бастап он күн мерзiм iшiнде анықтайды.



құпия дауыс беруге арналған, ішінде үстел немесе тіркеуіш және қаламдармен
жабдықталған кабиналар; 



ОСК белгілеген стандарттарға сәйкес дайындалған, мөлдір материалдан жасалған дауыс беруге арналған жәшіктер — бір тұрақты және екі тасымалданатын;


комиссиясының мүшелеріне арналған үстелдер мен орындықтар; 


Байқаушыларға, сенімді тұлғаларға және бұқаралық ақпарат құралдарының өкілдеріне арналған орындықтар; 


телефон аппараты, сейф немесе металл шкаф, калькулятор, үстел шамы, сағат.

